DIJALOG BEZ ODLAGANJA Služba za medije ministarstva spoljih poslova Nemačke za Blic: Cenimo napore američke vlade da olakša razgovor Srbije i Kosova\nOvako u Berlinu reaguju na sva dešavanja koja su se poslednjih dana nizala, a tiču se odnosa Prištine i Beograda. Ali, počnimo redom. Dijalog je u zastoju od 8. novembra 2018. godine, kada su se poslednji put predstavnici dve strane sreli u Briselu. Prekid veze uzrokovan je uvođenjem taksa na robu iz Prištine, koje su nedavno ukinute. U međuvremenu na briselsku scenu stupio je i nov igrač - specijalni predstavnik EU za dijalog Miroslav Lajčak, koji poslednjih nedelja slaže kockice ne bi li predstavnici Srbije i Kosova ponovo seli za isti sto. Ipak, nije EU jedina koja na tome radi.\nParalelno sa administracijom u Biselu, i specijalni izaslanik predsednika SAD za dijalog između Beograda i Prištine Ričard Grenel radi na postizanju dogovora, a uvod u to trebalo je da bude sastanak predsednika Srbije i Kosova, Aleksandra Vučića i Hašima Tačija, 27. juna u Beloj kući. Točkove na toj kočiji polomila je vest da je Specijalizovano tužilaštvo u Hagu poslalo Specijalnom veću Kosova na ispitivanje optužnice kojima se Tači i bivši predsednik Skupštine i aktuelni poslanik Demokratske partije Kosova Kadri Veselji terete za "niz zločina protiv čovečnosti i ratnih zločina, uključujući ubistvo, nestajanje lica, progon i mučenje". Ovaj potez doveo je do toga da dugo planirani sastanak u Vašingtonu bude pomeren, jer su dolazak otkazali prvo Tači a onda i premijer Kosova Avdulah Hoti.\nOvakav razvoj događaja doveo je, ne bez razloga, do sumnje da momenat u kojem su optužnice poslate na ispitivanje nije slučajan, kao i da je u to prste umešala EU ne bi li minirala nastojanja Amerike da dođe do rešenja. Među zemljama koje su se u tom kontekstu spominjale bila je i Nemačka, kao otvoreni protivnik razgovora o razgraničenju, koje se spominjalo kao jedno od mogućih rešenja. Zato smo odgovore potražili u vladi Nemačke, pitanjima kako komentarišu slanje optužnica protiv Tačija i Veseljija na ispitivanje, da li su razgovori sa američke strane vođeni uz konsultacije nemačkih zvaničnika, ali i kako ocenjuju navode da je to potez EU kako bi opstruirali razgovore u Beloj kući.\nOdgovarajući na ova pitanja, u pres službi ministarstva spoljnih poslova Nemačke za "Blic" su poslali nedvosmislene poruke - da bi dijalog pod vođstvom EU trebalo da se nastavi što pre. Ali, i da Berlin ceni napore američke vlade.\n- Ponovno uspostavljanje političkog dijaloga kojem posreduje Evropska unija između Beograda i Prištine i drugih regionalnih pitanja zapadnog Balkana, trebalo bi da se desi bez odlaganja. Takođe cenimo napore američke vlade da olakša dijalog između Srbije i Kosova - naveli su za "Blic" u službi za medije ministarstva spoljnih poslova Nemačke i dodali:\n- U potpunosti podržavamo napore specijalnog predstavnika Evropske unije Miroslava Lajčaka u tom cilju. Specijalno veće Kosova osnovala je Republika Kosovo i uživa punu podršku Savezne vlade Nemačke. Međunarodna zajednica, uključujući Saveznu vladu Nemačke, jasno očekuje da Kosovo poštuje ovu posvećenost i podržava rad Specijalnog veća Kosova.\nOstaje da se vidi da li će optužnice biti potvrđene, a dijalog bi, kao što je najavljeno tokom boravka Lajčaka u Beogradu, trebalo da bude nastavljen u julu, nakon Samita zemalja EU i Zapadnog Balkana koji organizuje predsednik Francuske Emanuel Makron. Sve oči uprte su u sledeći potez EU, ali i SAD, a direktor Foruma za etničke odnose Dušan Janjić napominje za "Blic" da je korisno da obe strane, i Brisel i Vašington, budu uključene.\n- Nastaviće se dijalog pod vođstvom EU, kao fasilitatora. Očigledno je da se obavljaju pripreme za njegovo oživljavanje, deo tih nastojanja je dolazak Lajčaka u Beograd. On je tad predstavljao novu metodologiju razgovora, koja podrazumeva drugačiju fazu, a to je da će se dijalog voditi isključivo o političkim pitanjima. E, tu je Grenel koristan, i pogrešiće i Beograd i Priština ako se odluče samo za jednu ili za drugu stranu. Nema nikakvog razloga da Amerika ne pomogne, naročito u tome da deo para stave na raspolaganje. Često bi obe strane htele nešto, a nemaju novac. EU je dogovarala stvari, a sporadično davala novac - napominje Janjić.\nZa EU Tači van igre\nTači je pre dva dana rekao da neće podneti ostavku sa mesta predsednika sve dok optužnica ne bude potvrđena, a u Briselu su na to odgovorili da su "primili k znanju" i da je na Prištini da odluči ko će je predstavljati u nastavku dijaloga sa Beogradom. Ipak, RSE prenosi reči evropskog zvaničnika da "u EU više ne smatraju kosovskog predsednika partnerom u procesu dijaloga". Hoti je pre dva dana rekao da "dijalog nema alternativu, i da će ga on predvoditi".\nVIDEO: Vučić i Tači na sastanku kod Makrona\nУ Варшави потписан споразум којим се омогућава премештај трупа САД из Немачке у Пољску\nIzrael: Hiljade demonstranata protiv Netanijahua\nU Indiji više od 65.000 novozaraženih\nJoš jedan otkaz: Belinda Benčić ne ide na US Open


Radio Tivat | Premijer Marković: Pripremamo ozbiljan paket za pomoć turističkoj privredi, pet miliona je za plate za dva mjeseca\n28 апр Premijer Marković: Pripremamo ozbiljan paket za pomoć turističkoj privredi, pet miliona je za plate za dva mjeseca\nPosted at 10:05h in Zdravlje\tby\tBiljana Nokovic\n„Pogrešno se razumjela objava cifre od pet miliona eura podrške turističkoj privredi. To je samo intervencija za plate zaposlenih u turizmu za dva mjeseca koje će snositi država do nivoa minimalne zarade i 100 odsto plaćenih poreza i doprinosa. Mi tek pripremamo ozbiljan paket za turističku privredu sa bankama i Investiciono razvojnim fondom koji će imati za cilj da održi investiciju u turizmu, a istovremeno da obezbijedi likvidnost turističke privrede kako bi bila spremna za početak sezone“, rekao je predsjednik Vlade.\nOn je dodao da turizam zavisi od toga kako će se ponašati druge države te da li će otvoriti svoje granice. Podsjetio je da Crna Gora već otvorila svoju granicu na moru za nautički turizam i da vjeruje da će u narednom periodu naše marine biti pune jahti koje će doći sa različitih prostora.\n„Razumijemo da se u okviru EU, posebno Hrvatska, vodi kampanja za otvorenost granica između Hrvatske, Austrije, Slovačke, Češke i Mađarske. Ako se to desi, Crna Gora će tu priliku iskoristiti. Posebno jer smo zaista sigurna zemlja sa aspekta epidemije“, rekao je premijer Marković konstatujući da se već ulazi u finiš zaustavljanja epidemije.\nPremijer je kazao da smo od samog početka primjene mjera građanima dozvolili najveći mogući stepen kretanja i slobode: „Imali smo najmanja ograničenja u kretanju građana, istovremno smo dozvolili brojne ekonomske aktivnosti u građevinarstvu i realizaciji kapitalnih projekata koji se finansiraju prije svega u oblasti infrastrukture i turizma“.\nOn je rekao i da je Crna Gora donijela mjere za sanaciju socijalnog i ekonomskog položaja građana. Podsjetio je da je vrijednost odloženih obaveza građana i prijvrede za tri mjeseca prema bankama je 1,3 milijarde eura, a prema državi oko 100 miliona eura, što je samo dio mjera iz prvog paketa hitnih mjera. Vrijednost drugog paketa ekonomskih mjera je 75 miliona eura.\nOn je precizirao i da ključne mjere popuštanja počinju 4. maja kada svi preduzetnici, mala i srednja preduzeća počinju rad u punom obimu. „Sljedeća faza ekonomskog ubrzavanja i početka novih aktivnosti je 18. maj kada ćemo pustiti u rad hotele, restorane, kafiće, klubove i vjerujemo da na taj način počinjemo da vraćamo u život cijelu zemlju, da naš stvaralički, privredni, građanski i lični pirtencijal stavimo u funkciju brzog i hitnog oporavka“, rekao je premijer Marković.\nOdgovarajući na pitanja novinarke o pomoći EU, premijer Marković je rekao da je Crna Gora već dobila bespovratnu pomoć od 53 miliona eura, kao i da je novi kreditni paket od 60 miliona eura definisan u razgovoru sa našom državom.\n„To je onaj iznos koji smo usaglasili sa EU i koji će nam pomoći da se bolje izborimo sa posljedicama. Želim da kažem da je EU pokazala solidarnost, kada je Crna Gora u pitanju ali i druge zemlje regiona. EU se nije zatvorila unutar svog okvira nego je u ovaj paket pomoći uključila i druge države. Mi to veoma cijenimo i to će biti od velikog značaja za sanaciju ekonomskih i socijalnih prilika u Crnoj Gori“, rekao je predsjednik Marković.\nOn je, u emisiji u kojoj su gosti bili premijeri, potpredsjednici i ministri vlada iz regiona, kazao da je neophodno da zemlje regiona rade zajedno, kako u borbi protiv koronavirusa tako i u ekonomskom oporavku. Istakao je da je solidarnost ključna.\n„Crna Gora predsjedava Centralno-evropskom inicijativom (CEI) i mi smo u razgovorima sa predsjednikom Vlade Italije gospodinom Konteom i nekim drugim mojim kolegama pokrenuli inicijativu za zajednički sastanak koji bi trebalo da bude održan 15. maja kada ćemo govoriti o svim ovim aspektima kako da se bolje suprotstvimo i sačuvamo zdravlje našeg stanovništva ali i naravno i zajednički odgovorimo ekonomskim izazovima. Vjerujem da će ta konferencija dati dobar odgovor. Radimo i u saradnji sa Svjetskom zdravstvenom organizacijom, a vjerujem da će Samit EU – Zapadni Balkan u Zagrebu takođe biti nova prilika da pronađemo najbolja rješenja za sve pa i za zemlje ZB“, rekao je premijer Marković.\nOn je govorio i o uspješnoj borbi Crne Gore i njenih institucija sa koronavirusom, konstatujući da su svi zajedno bili posvećeni da odgovore ovoj velikoj opasnosti. Posebno je istakao odgovoran odnos građana Crne Gore koji su slijedili preporuke zdravstvenih vlasti i Vlade.


Turski ministar vanjskih poslova Mevlut Cavusoglu tokom dvodnevne posjete Briselu imaće sastanke e s najvišim zvaničnicima EU\nTurski ministar vanjskih poslova Mevlut Cavusoglu rekao je u četvrtak da je važno uspostaviti pozitivnu atmosferu u vezama Turske i Evropske unije i da su potrebni konkretni koraci kako bi to bilo održivo, javlja Anadolu Agency (AA).\nCavusoglu je stigao u srijedu naveče u Brisel u dvodnevnu posjetu na razgovore s najvišim zvaničnicima EU i NATO-a.\nGovoreći na zajedničkoj konferenciji za novinare s šefom spoljne politike EU Josepom Borrellom, Cavusoglu je rekao: "Vrlo je važno stvoriti pozitivnu atmosferu, ali da bi ta agenda bila održiva potrebni su konkretni koraci obje strane".\nDodajući da je 2020. bila problematična godina za odnose Turske i EU zbog zajedničke deklaracije nakon samita u decembru, Cavusoglu je rekao: "Ali od tada su obje strane izrazile volju za stvoranje pozitivne atmosfere za razvoj odnosa".\nCavusoglu je rekao da će on i njegov kolega iz EU Borrell razgovarati o širokom spektru pitanja koja se tiču odnosa EU i Turske uoči sastanka turskog predsjednika Recepa Tayyipa Erdogana s predsjednikom Vijeća Evrope Charlesom Michelom i predsjednicom Evropske komisije Ursulom von der Leyen.\n"Razgovaraćemo o deklaraciji o migracijama za koju je Turska već predložila izmjene. Također ćemo razgovarati o detaljima multilateralne konferencije o situaciji na istočnom Mediteranu ”, rekao je novinarima.\nNa dnevnom redu biće i druga pitanja kao što je liberalizacija viznog režima, modernizacija carinske unije Turske s EU iz 1995. godine i "drugi konkretni koraci koji će zajedno graditi budućnost EU i Turske", rekao je Cavusoglu.\nTurski i zvaničnici EU također će razgovarati o razvoju zajedničkih rješenja za druge regionalne izazove.


U Tuzli sutra javne konsultacije udruženja potrošača i komunalnih preduzeća - Radio Srebrenik\nHomeBIZNISU Tuzli sutra javne konsultacije udruženja potrošača i komunalnih preduzeća\nUdruženje potrošača “Klub potrošača” TK Tuzla sutra organizuje konsultativni sastanak o temu „ Javne konsultacije udruženja potrošača i komunalnih preduzeća u oblasti usluga od opšteg ekonomskog interesa“.\nCilj ovog konsultativnog sastanka je nastaviti započeti dijalog između udruženja potrošača, javnih komunalnih preduzeća, predstavnika lokalne zajednice i Ministarstva prostornog uređenja i zaštite okolice Tuzlanskog kantona, kao nadležne resorne institucije, na temu funkcionisanja Savjeta za zaštitu potrošača i Komisija za rješavanje potrošačkih prigovora.\nZadatak sastanka je da gore navedeni predstavnici i udruženja potrošača steknu vještine i znanja o dobrim praksama rada Savjeta na nivou lokalnih zajednica i rada Komisija kod pružaoca usluga od opšteg ekonomskog interesa u skladu sa Zakonom o zaštiti potrošača Bosne i Hercegovine.\nSastanak će biti održan sutra sa početkom u 9:30 sati u Tuzli u DRAMAR CENTAR u (kongresna sala).\nPrevious articleGrađani BiH koji kupe auto u Njemačkoj imaju pravo na povrat PDV-a\nNext articleJoš jedan jak zemljotres potresao Svetu Goru


Odluka o pouzdanosti baze podataka - Access\nOdluka o pouzdanosti baze podataka\nMicrosoft Office Access 2007 koristi novi model bezbednosti koji je jednostavnije starijim verzijama. U programu Access 2007, koje ukazuju na to da li imate poverenja u bazu podataka i sve odluke o bezbednosti su napravljene za vas automatski, na osnovu vaše odluke o pouzdanosti. Ovaj članak sadrži pregled funkcionisanja poverenja u programu Access 2007, kako se razlikuje od bezbednosti u starijim verzijama, i faktora koje treba razmotriti pri donošenju odluke o pouzdanosti baze podataka.\nOvaj članak ne sadrži objašnjenja upotrebu digitalni potpisi u odluke o pouzdanosti. Više informacija potražite u članku Prikazivanje pouzdanost tako što ćete dodati digitalni potpis.\nFaktori koje treba razmotriti pri donošenju odluke o pouzdanosti baze podataka\nNačini verovanja bazi podataka\nAko ste koristili bezbednosnim funkcijama u starijim verzijama programa Access, imate da bi niz izbora kada ste otvorili bazu podataka. Na primer, imate da birate između nivo bezbednosti (niska, srednje ili srednje) i da li želite da pokrenete potencijalno nebezbedne kodove ili ne. Više ne morate da izvršite te vrste odluke prilikom otvaranja baze podataka u programu Access 2007. Access 2007 podrazumevano onemogućava sve potencijalno nebezbedne kodove ili druge komponente baze podataka, bez obzira na verziju programa Access koju ste koristili za kreiranje baze podataka.\nKada Access onemogući sadržaj, on vas obaveštava o toj radnji prikazom trake sa porukama.\nAko vidite traku sa porukama, možete da odaberete da li želite da verujete onemogućeni sadržaj u bazi podataka. Ako odaberete da verujete onemogućeni sadržaj, možete učiniti na dva načina:\nTrajnim poverenjem u bazu podataka Postavite bazu podataka na pouzdanu lokaciju – fasciklu na disk jedinici ili mreži koju ste označili kao pouzdanu. Kada odaberete ovu opciju, više nećete videti traku sa porukama i nikad nećete morati da omogućavate sadržaj baze podataka dok god je baza podataka na pouzdanoj lokaciji.\nAko ne želite da verujete bazi podataka, zanemarite ili zatvorite traku sa porukama. Kada zanemarite ili zatvorite traku sa porukama, i dalje ćete moći da prikazujete podatke u bazi podataka i koristite sve komponente baze podataka koje Access nije onemogućio.\nPre nego što odlučite da li ćete imati poverenja u bazu podataka, trebalo bi da razmotrite sledeće faktore.\nSmernice bezbednosti Vi ili vaše preduzeće možete imati uspostavljene smernice bezbednosti koje navode način rukovanja datotekama Access baza podataka. Na primer, možda imate postavljen veoma složen sistem rezervnih kopija i odlučili ste da želite da verujete većini datoteka baza podataka osim ukoliko nemate određeni razlog da im ne verujete. S druge strane, možda nemate dobar sistem rezervnih kopija i zbog toga želite da budete veoma pažljivi pri donošenju odluke o pouzdanosti baze podataka.\nVaš cilj Kada Access onemogući sadržaj u bazi podataka koji ste imali poverenja, blokirati pristup podacima u toj bazi podataka. Ako želite da pregledate podatke u bazu podataka i ne želite da izvršite radnje koje možda nije bezbedan, kao što su pokretanje radnog upita ili korišćenju određenih radnji makroa, ne morate da verujete bazi podataka. Ako niste sigurni da li radnje se smatraju nebezbednim, možete da pokušate da izvršite radnju dok onemogućeni režim je blokirao sadržaj baze podataka. Ako radnju možda nije bezbedan, on će biti blokirane u ovim okolnostima.\nIzvor baze podataka Ako ste kreirali bazu podataka ili ako znate da dolazi iz izvora kom verujete, možete da odlučite da verujete bazi podataka. Ako bazu podataka iz verovatno nepouzdanih izvora, možda ćete želeti da napustite nepouzdani dok ne budete sigurni da je bezbedno njen sadržaj baze podataka.\nSadržaj datoteke baze podataka Ako ne možete da donesete odluku o pouzdanosti na osnovu drugih informacija, možete razmotriti detaljno ispitivanje sadržaja baze podataka da biste videli da li ona možda sadrži potencijalno nebezbedan sadržaj. Kada izvršite kompletnu proveru i uverite se da je sadržaj bezbedan, možete da odlučite da verujete bazi podataka.\nBezbednost lokacije na kojoj je baza podataka uskladištena Čak i ako znate da je sadržaj datoteke baze podataka su bezbedni, ako je datoteka uskladištena na lokaciji koja nije u potpunosti bezbedno je moguće da neko mogu predstaviti nebezbedne sadržaj u bazu podataka. Morate biti oprezni kada se odlučujete o pouzdanosti baze podataka datoteke koje su uskladištene na lokacijama koje možda nije bezbedan.\nKada odlučite da verujete bazi podataka, možete ga jednom ili verovati – i omogućite sadržaj baze podataka za sesije – ili da mu možete verovati do daljnjeg postavljanjem datoteke baze podataka na pouzdanoj lokaciji.\nOmogućite sadržaj baze podataka za sesije\nDa biste omogućili sadržaj baze podataka za sesiju, koristite traku sa porukama.\nTraka sa porukama se prikazuje odmah ispod trake i je deo sistema Microsoft Office Fluent korisničkog interfejsa.\nKoristite traku sa porukama da biste omogućili sadržaj\nAko ne vidite traku sa porukama, možda skrivene ili onemogućene. Da je koristite, prvo morate da prikazuju ili omogućite je.\nPrikaži traku sa porukama\nAko vidite traku sa porukama, možete da preskočite ovaj korak.\nNa kartici Alatke baze podataka , u grupi Prikaži/sakrij potvrdite izbor u polju za potvrdu Traka sa porukama .\nAko je u polju za potvrdu Traka sa porukama onemogućen, možete da ga omogućite.\nOmogućavanje trake sa porukama\nAko je u polju za potvrdu Traka sa porukama omogućena, možete da preskočite ovaj korak.\nU levom oknu dijaloga Access opcije izaberite stavku Centar za pouzdanost.\nU desnom oknu, u okviru Microsoft Office Access Centar za pouzdanost izaberite stavku Postavke Centra za pouzdanost.\nU levom oknu dijaloga Centar za pouzdanost izaberite stavku Traka sa porukama.\nU desnom oknu izaberite opciju Prikaži traku sa porukama u svim aplikacijama kada je sadržaj blokiran, a zatim kliknite na dugme U redu.\nZatvorite i ponovo otvorite bazu podataka da biste primenili promenjenu postavku.\nKada traka sa porukama bude vidljiva i omogućena, možete da je koristite da biste omogućili sadržaj.\nOmogućavanje sadržaja pomoću trake sa porukama\nOmogućavanje baze podataka podrazumevano\nDa biste naveli da je data baza podataka pouzdana i da je treba podrazumevano omogućiti, uverite se da se datoteka baze podataka nalazi na pouzdanoj lokaciji. Pouzdana lokacija je putanja fascikle ili datoteke na računaru ili lokacija na intranetu sa koje se smatra da je bezbedno pokrenuti kôd. Podrazumevane pouzdane lokacije obuhvataju fascikle „Predlošci“, „Programski dodaci“ i „Pokretanje“. Možete i da navedete svoje pouzdane lokacije.\nSavet: Ako želite da saznate putanju za trenutnu bazu podataka, kliknite na Dugme Microsoft Office, izaberite stavku Upravljanjei zatim kliknite na dugme Svojstva baze podataka. Punu putanju lokacije aktuelna baza podataka se nalazi na kartici Opšte postavke u dijalogu Svojstva baze podataka .\nPremeštanje datoteke baze podataka na pouzdanu lokaciju\nOtvorite fasciklu u kojoj se trenutno nalazi datoteka baze podataka, a zatim kopirajte datoteku baze podataka na željenu pouzdanu lokaciju.\nNavođenje pouzdane lokacije\nNa dnu dijaloga Bezbednosne opcije sistema Microsoft Office , izaberite stavke Centar za pouzdanost.\nU levom oknu dijaloga Centar za pouzdanost izaberite stavku Pouzdane lokacije.\nDa biste dodali mrežnu lokaciju, u desnom oknu potvrdite izbor u polju za potvrdu Dozvoli pouzdane lokacije na mojoj mreži.\nKliknite na dugme Dodaj novu lokaciju .\nU dijalogu Pouzdane lokacije Microsoft Office postupite na neki od sledećih načina:\nU polju Putanja otkucajte punu putanju lokacije koju želite da dodate.\nKliknite na dugme Potraži da biste potražili lokaciju.\nDa biste naveli da su i potfascikle novih pouzdanih lokacija pouzdane, potvrdite izbor u polju za potvrdu Potfascikle ove lokacije su takođe pouzdane.\nOpcionalno, u polju Opis otkucajte opis za pouzdanu lokaciju.


Valentina Lepojević diplomirala je na Pravnom fakultetu Univerziteta u Beogradu - smer međunarodno pravo, a tokom studija se najviše posvetila oblasti ljudskih prava što se prenelo i na njen profesionalni razvoj u ovoj oblasti. Radno iskustvo stekla je u nekoliko advokatskih kancelarija u Beogradu. Tokom pripravničkog staža sarađivala je i sa brojnim medijskim kompanijama u oblasti autorskog i srodnog prava. Bila je zaposlena u Centru za prava deteta na realizaciji programskih aktivnosti koje su se odnosile na stvaranje povoljnog društvenog i zakonodavnog okvira za puno ostvarivanje prava deteta u Republici Srbiji, sa posebnim fokusom na njihovo puno učešće u društvu. Učestvovala je u pripremi pravnih analiza, komentara na zakone u zakonodavnom procesu i aktivno pratila usklađivanje Konvencije o pravima deteta sa nacionalnim zakonodavstvom. Takođe, kao pravna savetnica obavljala je poslove u okviru pružanja besplatne pravne pomoći u oblasti prava deteta. Učestvovala je na brojnim nacionalnim i međunarodnim treninzima, stručnim skupovima, konferencijama i studijskim posetama na kojima je kontinuirano unapređivala svoja znanja i veštine u oblasti ljudskih prava: prava žena, prava deteta, rodne ravnopravnosti, anti-diskriminacije, prevencije nasilja, prava manjinskih grupa. U udruženju građanki FemPlatz trenutno je angažovana kao programska saradnica.\nAutorska prava © 2017 - 2021 FemPlatz®, Sva prava zadržana.


Vesti online / Vesti / Ekonomija / Nedeljni pregled sastanaka PKS\nKinesko-srpski privredni forum\nUdruženje mladih privrednika Srbije i CEATEC (China European and Technical Cooperation Association), uz podršku Privredne komore Srbije, organizuju Kinesko-srpski privredni forum u hotelu Metropol Palace u Beogradu.\nDogađaj će okupiti predstavnike privrednog sektora dve zemlje kako bi se razvijala međusobna saradnja i promovisao izvoz srpskih kompanija na kinesko tržište. Gosti iz NR Kine će govoriti o plasmanu proizvode na kinesko tržište, za kojim proizvodima postoji tražnja, tradicionalnim i novim kanalima prodaje, i kako privući investitore iz NR Kine.\n22. april 2019, 10:00 časova, Novi Sad, Srbija\nOkrugli sto "Predstavljanje Zakona o turizmu"\nKako su novim Zakonom o turizmu i ugostiteljstvu predviđene izmene u vezi sa visinom depozita, polisom osiguranja, usluga limo servisa i izdavanjem smeštaja "stan na dan", PKS - RPK Novi Sad, Ministarstvo trgovine, turzma i telekomunikacije i Južnobački upravni okrug organizuju okrugli sto "Predstavljanje Zakona o turizmu" za privredne subjekte, pružaoce turističkih i uostiteljskih usluga sa teritorije Južnobačkog upravnog okruga.\n22. april 2019, 11:00 časova, Beograd, Srbija\nDruga Sednica Sekcije za fotografe\nNa drugoj Sednici Sekcije za fotografe PKS biće razmatrane aktuelne teme u delatnosti fotografa.\n22. april 2019, 11:00 časova, Kruševac, Srbija\nKontinuirana obuka za posrednike i zastupnike u osiguranju "Nepoštena poslovna praksa i delatnost osiguranja"\nTema obuke je "Nepoštena poslovna praksa i delatnost osiguranja". Obuka je namenjena kandidatima koji žele da obnove licencu za ovlašćenog posrednika i/ili zastupnika u osiguranju, u skladu sa Odlukom o izmenama i dopunama Odluke o sticanju zvanja i usavršavanju ovlašćenih posrednika i ovlašćenih zastupnika u osiguranju.\n22. april 2019, 15:00 časova, Šabac, Srbija\n"Od potrebe do uspeššne kupovine - kako mapirati put kupca"\nPredavanje organizuje ICT Hub, centar za razvoj tehnološkog preduzetništva iz Beograda, u saradnji sa Privrednom komorom Srbije i USAID-om.\nPredavanje u Šapcu će se održati u ponedeljak, 22. aprila 2019. sa početkom u 15:00 u Startit Centru, Karađorđeva 27 .\nPredavanje će približiti "Customer Journey Map" alat koji nam u suštini pomaže da se razume ko je kupac, koja su njegova interesovanja, navike i potrebe, putem kojih kanala i kako komunicirati sa njim.\n23. april 2019, 8:30 časova, Doha, Katar\nPoseta privredne delegacije iz Srbije Dohi, Katar\nNa poziv Privredne komore Katara čiji su predstavnici boravili u Srbiji krajem oktobra ove godine, Privredna komora Srbije organizuje posetu delegacije privrednika iz Srbije Dohi i učešće na razgovorima sa potencijalnim partnerima iz relevantnih sektora.\n23. april 2019, 8:30 časova, Beograd, Srbija\nRadionica "Ideation workshop"\nRadionica se sprovodi za studente zainteresovane za zaštitu životne sredine i osmišljavanje ideja i projekata koji mogu da doprinesu stvaranju održive budućnosti.\n23. april 2019, 9:30 časova, Beograd, Srbija\nSeminar "Faze i metode digitalne forenzičke istrage"\nSeminar je namenjen rukovodiocima i zaposlenima u IT službi, službi za bezbednost informacionog sistema i službi za upravljanje kontinuitetom poslovanja i odgovornim za zaštitu poslovnih informacija i upravljanje operativnim rizicima.\nŠta je digitalna forenzika a šta digitalni dokaz\nProces i faze digitalne forenzičke istrage\nUpoznavanje sa forenzičkim alatima\nForenzika čvrstog diska\nForenzika smart telefona Antiforenzika\n23. april 2019, 10:00 časova, Novi Sad, Srbija\n"Predstavljanje Zakona o ugostiteljstvu"\nPKS-RPK Novi Sad, Ministarstvo trgovine, turizma i telekomunikacije i Južnobački upravni okrug organizuju okrugli sto za privredne subjekte, pružaoce turističkih i ugostiteljskih usluga sa teritorije Južnobačkog upravnog okruga.\n23. april 2019, 10:00 časova, Beograd, Srbija\n"QMS upravljanje rizicima"\nCilj seminara je da omogući polaznicima da samostalno prepoznaju rizike sa aspekta svog poslovanja, kao i da se upoznaju sa standardima koji se bave procenom rizika. Upravljanje rizicima polazi od identifikacije rizika, preko definisanja metoda procene rizika, pa do analize. Procena rizika je zahtev i potreba sa stanovišta svih poslovnih procesa u organizaciji. Poplave, požari, pandemije, loše vremenske prilike, gubitak ljudstva, gubitak IT funkcija su samo neki od incidenata koji mogu ozbiljno da naruše poslovne aktivnosti organizacije, a samim tim i isporuku servisa ili proizvoda do kupaca.\n23. april 2019, 10:00 časova, Valjevo, Srbija\n"Primena Zakona o informacionoj bezbednosti"\nPKS-RPK Valjevo u saradnji sa Institutom za standardizaciju Srbije, organizuje seminar 23. aprila 2019. godine u prostorijama PKS-RPK Valjevo, Karađorđeva 64.\nUčesnici seminara će imati mogućnost da se upoznaju sa zahtevima koje donosi regulativa i načinima kako da se usaglase procesi u organizaciji sa tim zahtevima.\nSeminar je namenjen privrednim društvima, jedinicama lokalne samouprave, javnim preduzećima, ustanovama zdravstvene zaštite i organima javne vlasti, elektroprivredi, bankama i drugim finansijskim institucijama, organizacijama poštanskog, železničkog i vazdušnog saobraćaja, organizacijama za zaštitu i unapređenje dobara od opšteg interesa, proizvođačima naoružanja i vojne opreme.\nPrivredna komora Srbije i Ambasada Kraljevine Holandije u saradnji sa Build Energy Team – BET pozivaju na Srpsko-holandski biznis forum "Voda i Energija 20192 sa kompanijama nosiocima naprednih tehnologija iz oblasti voda, zaštite životne sredine i energije, a pod pokroviteljstvom Ministarstva rudastva i energetike i Minisartsva zaštite životne sredine Republike Srbije.\nForum pruža mogućnost za brzo uspostavljanje direktne saradnje naših firmi sa holandskim partnerima, kao i realizaciju investicija u projekte gradova i opština.\nPrivrednu delegaciju Kraljevine Holandije čini 15 kompanija iz pomenutih sektora.\n23. april 2019, 11:00 časova, Beograd, Srbija\nKonstitutivna sednica Grupacije proizvođača etil alkohola\nNa konstitutivnoj sednici Grupacije proizvođača etil alkohola biće izabrani predsednik i zamenik predsednika Grupacije i ustanovljen plan rada Grupacije.\nPoslovni forum i B2B susreti sa privrednom delegacijom regiona Ruske Federacije\nPrivredna komora Srbije poziva predstavnike poslovnih krugova i privredne subjekte Republike Srbije zainteresovane za unapređenje bilateralne privredne saradnje između Republike Srbije i Ruske Federacije da učestvuju u radu poslovnog foruma i bilateralnih poslovnih susreta srpskih i ruskih kompanija.\nPoseta privredne delegacije regiona Ruske Federacije, poslovni forum i bilateralni susreti srpskih i ruskih kompanija održaće se u organizaciji Privredne komore Srbije i Trgovinskog predstavništva Rusije u Srbiji.\n"Prodajno pregovaranje i neverbalna komunikacija – bez kotizacije"\nNa seminaru se obrađuju osnovni pojmovi i koncept pregovaranja, osnovna pravila uspešne prodaje, tehnike postavljanja pitanja i slušanja kako bi se identifikovale potrebe klijenata.\n23. april 2019, 11:00 časova, Kruševac, Srbija\nInicijativni sastanak za osnivanje Sekcije za tehnički pregled\nU PKS-RPK Kruševac, Balkanska 63/4, organizovaće se inicijativni sastanak za formiranje Sekcije za tehnički pregled.\nRazmatraće se sledeće teme: primena Pravilnika o tehničkom pregledu vozila, odnosi u komunikaciji sa MUP-om i izmena Zakonske regulative za obavezno osiguranje vozila u saobraćaju.\n23. april 2019, 14:00 časova, Beograd, Srbija\nSednica Grupacije proizvođača plastičnih proizvoda - proizvođača proizvoda za transport i pakovanje od plastike - proizvođača kesa\nNa sednici Grupacije biće sagledane aktivnosti za prava proizvođača plastičnih kesa, uz osvrt na nove regulative u vezi sa prometom i proizvodnjom proizvoda za transport i pakovanje. Takođe, biće predstavljen predlog nove platforme i predlog proizvođača u cilju rešavanja problematike koja proizilazi iz regulative o plastičnim kesama.\n24. april 2019, 9:00 časova, Beograd, Srbija\nSednica Grupacije proizvođača biocidnih proizvoda\nNa sednici Grupacije proizvođača biocidnih proizvoda biće reči o aktuelnoj situaciji u proizvodnji biocidnih proizvoda, mogućim izazovima pri dostavi podataka za biocidne proizvode u Integralni registar hemikalija i prelaznim periodima za biocide u procesu pristupanja Republike Srbije EU.\nŠesti međunarodni sajam i konferencija RENEXPO® Energy, Waste & Water Western Balkans\nSajam predstavlja najveću platformu za umrežavanje i razmenu znanja o obnovljivim izvorima energije, energetskoj efikasnosti, zaštiti životne sredine i vodoprivrede u regionu.\nSeminar "Analiza finansijskih izveštaja"\nCilj seminara je da se kroz praktične vežbe i primere analize finansijskih izveštaja, omogući polaznicima bolja primena alata i teoretskih znanja u praksi, kao i da se sagleda primena različitih pristupa analize finansijskih izveštaja sa stanovišta revizije, kreditora i menadžmenta.\n24. april 2019, 9:30 časova, Beograd, Srbija\nU cilju unapređenja ženskog preduzetništva a prema najavi sa "Edukativne nedelje za preduzetništvo", održane u februaru ove godine, u okiviru nastavka događaja "Mala škola preduzetništva - digital za nju", održaće se radionice "Biznis komunikacija i veštine prezentovanja" i "Poslovni engleski"\n24. april 2019, 10:00 časova, Beograd, Srbija\nPredstavljanje elektronske platforme za Integralni Registar hemikalija (eIRH) za biocide\nUdruženje za hemijsku, gumarsku industriju i industriju nemetala PKS u saradnji sa Ministarstvo zaštite životne sredine i Švedskom agencijom za hemikalije KEMI u okviru projekta "Upravljanje rizikom od hemikalija u Srbiji" finansiranog od Švedske agencije za međunarodnu razvojnu saradnju SIDA, organizuje seminar "Predstavljanje elektronske platforme za Integralni Registar hemikalija (eIRH) za biocide".\n24. april 2019, 11:00 časova, Valjevo, Srbija\n"Dan otvorenih vrata sa inspekcijskim službama"\nPKS - RPK Valjevo u saradnji sa USAID Projektom saradnje za ekonomski razvoj i EU projektom Podrška Evropske unije poboljšanju poslovnog okruženja, organizuje skup gde će privrednici će imati mogućnost da razgovaraju sa inspektorima poreske, tržišne, radne, sanitarne i poljoprivredne inspekcije, i da u neformalnom okruženju diskutuju o problemima u svom poslovanju, kao i da dobiju pojašnjenja, savete i preporuke za poštovanje zakona i otklanjanje eventualnih propusta u radu, iz domena nadležnih inspekcija.\n24. april 2019, 12:00 časova, Kruševac, Srbija\n"Dan otvorenih vrata sa Poreskom upravom"\nPKS-RPK Kruševac i Rasinski upravni okrug u okviru redovnih aktivnosti organizuju susret privrednika i preduzetnika Rasinskog upravnog okruga sa predstavnicima relevantnih institucija, Poreske uprave, inspekcija, sa edukativnom radionicom. Predstavnici Poreske uprave RS će obavestiti privrednike o izmenama poreskih propisa usvojenih u decembru 2018. godine, a koje se odnose na: Zakon o izmenama i dopunama Zakona o porezu na dobit pravnih lica, Zakon o izmenama i dopunama Zakona o porezu na dohodak građana, Zakon o izmenama i dopunama Zakona o doprinosima za obavezno socijalno osiguranje i Zakon o izmenama i dopunama Zakona o porezima na imovinu.\nPored navedenih informacija planirana je i diskusija sa privrednicima povodom problema sa kojima se susreću u praksi. Na pitanja postavljena na samom izlaganju odgovori će biti dostavljeni naknadno elektronskim putem preko PKS.\n25. april 2019, 8:00 časova, Beograd, Srbija\nMeđunarodni poslovni susreti na sajmu RENEXPO®\nEvropska mreža preduzetništva u Srbiji – Privredna komora Srbije u saradnji sa REECO doo pozivaju na međunarodne poslovne susrete u okviru Šestog međunarodnog sajma i konferencije Renewable Energy, Energy Efficiency, Water and Waste Management (RENEXPO®)\nSa preko 120 izlagača iz 25 zemalja i više od 2000 profesionalnih posetilaca, RENEXPO® Energy, Waste & Water predstavlja vodeći međunarodni sajam i konferenciju na Zapadnom Balkanu koji okuplja stručnjake iz oblasti energije, vode i zaštite životne sredine.\nSastanci su namenjeni svim sektorima industrije, kao i malim i srednjim preduzećima, koja mogu da unaprede poslovanje i proizvodne procese.\nPored bogatog konferencijskog programa, različitih radionica, okruglih stolova i seminara, ovogodišnji događaj pruža priliku za direktne sastanke sa investitorima, distributerima i predstavnicima inostranih kompanija, a u cilju razmene iskustava i pronalaženja novih poslovnih partnera u regionu.\n25. april 2019, 9:00 časova, Beograd, Srbija\n"Tribološka analiza ulja i maziva tokom eksploatacije – iskustva kompanije Trifoservis, Češka Republika"\nRadionica je deo projekta "Unapređenje ekspertize u tribološkoj analizi ulja i maziva u Srbiji" koji je većim delom finansiran od strane Češke Republike.\nCilj projekta je unapređenje kompetentnosti eksperata koji se bave proizvodnjom, distribucijom i primenom maziva u Srbiji, sa akcentom na povećanje kompetentnosti stručnjaka koji se bave analizom svojstava ulja i maziva u eksploataciji. Projektom je predviđena obuka i sertifikacija za pet stručnjaka čiji su troškovi pokriveni iz projekta: po jedan stručnjak iz laboratorija proizvođača i naučno-obrazovnih institucija i tri stučnjaka koji kod najvećih potrošača ulja i maziva u Srbiji prate kvalitet ovih derivata tokom upotrebe.\n25. april 2019, 11:00 časova, Beograd, Srbija\nPrezentacija portala PKS Partner\nPrivredna komora Srbije poziva sve privrednike da prisustvuju prezentaciji nove usluge – Portala PKS Partner - Za biznis po Vašoj meri\nNa adresi www.pkspartner.rs nalazi se on-line biznis portal sa prikupljenim javno dostupnim informacijama i poslovnim podacima o svim registrovanim privrednim subjektima na teritoriji Republike Srbije. Korisnici mogu da pronađu i provere bilo koju kompaniju u Srbiji i njene registracione podatke, dobiju uvid u finansijsko zdravlje svojih klijenata, segmentiraju i analiziraju tržište i dođu do novih potencijalnih klijenata i partnera.\nPortal PKS Partner je kreiran kao idealni alat za prodavce i prodajne timove, službu nabavke kompanije, menadžere sektora i direktore kompanija, finansije i računovodstvo, kao i finansijske analitičare i timove za upravljanje rizikom.\n"Sporna pitanja u realizaciji hipoteke"\nU okviru aktivnosti za unapređenje poslovanja privrednih subjekata, PKS – Privredna komora Beograda, u saradnji sa privrednim društvom „Lyceum iuris", organizuje okrugli sto na temu: "Sporna pitanja u realizaciji hipoteke".\n25. april 2019, 12:00 časova, Beograd, Srbija\nNajnovije izmene propisa iz oblasti poljoprivrede\nPovodom izmene i dopune seta propisa iz nadležnosti Ministarstva poljoprivrede, šumarstva i vodoprivrede (Zakona o izmenama i dopunama zakona o sredstvima za ishranu bilja i oplemenjivačima zemljišta, Zakona o izmenama i dopunama zakona o bezbednosti hrane, Zakona o izmenama i dopunama zakona o sredstvima za zaštitu bilja i Zakona o izmenama i dopunama zakona o zdravlju bilja), održaće se stručni skup na kome će - u cilju sveobuhvatnog informisanja privrede o promenama u zakonodavnom okviru i pravilne primene propisa u praksi - predstavnici Ministarstva poljoprivrede, šumarstva i vodoprivrede, Uprave za zaštitu bilja, Uprave za veterinu i Sektora poljoprivredne inspekcije predstaviti i obrazložiti navedena zakonska rešenja.\n25. april 2019, 12:00 časova, Kruševac, Srbija\nPKS-RPK Kruševac tradicionalno organizuje obeležavanje "Dana devojčica" u nameri da se devojčice osnaže da prilikom odabira budućih profesija ne podležu stereotipima poput podele na muške i ženske poslove, već da se rukovode ličnim interesima i talentima.\nNedeljni pregled sastanaka\nPrviredna komora Srbije


10:12h KRAJ ZA SRBINA U NURSULTANU: Lajović poražen u osmini finala turnira u Kazahstanu\n10:12h UŽAS NA CERAKU: Muškarac (43) skočio sa 4. sprata, lekari pokušali da ga reanimiraju, ali nije mu bilo spasa\nNAŠAO SNIMAK KAKO MU NAJBOLJI DRUG SILUJE ĆERKU (8), A ONDA GA NATERAO 10\t38\nSTRUČNJACI OPTIMISTIČNI, PANDEMIJA JE PRI KRAJU! Ubrzanje DELTA SOJA je 13\t47\nKsenija Prodanović\t 10.09.2021. 07:39h\nAmerički ministar pravosuđa Merik Garland saopštio je da je podneo tužbu protiv Teksasa kako bi poništio zakon kojim se zabranjuju gotovo svi pobačaji u toj konzervativnoj državi.\nZakon, koji je stupio na snagu 1. septembra predstavlja "otvoreno kršenje američkog Ustava" a ministarstvo pravosuđa je odgovorno da braniti Ustav Sjedinjenih Država, rekao je Garland na konferenciji za novinare.\nU tužbi, koja je podneta federalnom sudu u Teksasu, od federalnog sudije se zahteva da zakon proglasi nevažećim, i "zaštiti prava koja je Teksas narušio".\nTeksas je doneo zakon koji zabranjuje pobačaj nakon što se čuje otkucaj srca fetusa, često u šestoj nedelji, a ponekad i pre nego što žena uopšte shvati da je trudna. Vrhovni sud je prošle nedelje dozvolio da ostane na snazi zabrana abortusa u Teksasu posle šest nedelja trudnoće.\nAmerički predsednik Džo Bajden osudio je odluku Vrhovnog suda SAD-a da ne blokira teksaški zakon o pobačaju koji predstavlja "napad bez presedana za ustavna prava žena".\nTa odluka "izaziva neustavni kaos" jer se oslanja na privatna lica da ga sprovode tako što će podnositi građanske tužbe protiv osoba koje pomazu ženama da izvrše abortus posle šest nedelja, bilo da je reč o lekaru koji vrši proceduru ili taksisti koji ženu preveze do klinike i "vređa pravnu državu", ocenio je on.\nBajden je obećao "hitan odgovor" svoje vlade i pozvao na pronalaženje "mera koje bi zagarantovale ženama Teksasa pristup bezbednim i legalnim pobačajima" a klinikama i lekarima zaštitu od mogućih sudskih postupaka.\nNIJE TEKSAS NAJGORI: Prava žena na abortus ugrožena su širom sveta, najgore je u ovim evropskim zemljama\nAMERIČKI RIMOKATOLIČKI BISKUPI U OFANZIVI PROTIV BAJDENA: Žele da mu uskrate pričest, ali stav Vatikana sve iznenadio VIDEO\nRECITE NE ZABRANAMA: Evropski političari pozvali na ukidanje svih barijera pristupu abortusu\nzovu ga šolcomat!\nKANDIDUJEM SE ZA KANCELARA NEMAČKE, A NE ZA DIREKTORA CIRKUSA: Smireni i pragmatični Olaf prvi u redu da nasledi Angelu Merkel 1\nHTELA JE SA NJIMA U BIOSKOP: Francuskinja (19) ide u zatvor jer je rođacima falsifikovala kovid propusnice\nŠOKANTNE ANKETE PRED NEMAČKE IZBORE: Većina birača još neopredeljena, evo šta ih najviše zbunjuje! VIDEO 1\nKRAJ ZA SRBINA U NURSULTANU: Lajović poražen u osmini finala turnira u Kazahstanu\nUŽAS NA CERAKU: Muškarac (43) skočio sa 4. sprata, lekari pokušali da ga reanimiraju, ali nije mu bilo spasa\nNAŠAO SNIMAK KAKO MU NAJBOLJI DRUG SILUJE ĆERKU (8), A ONDA GA NATERAO DA ISKOPA SEBI GROB: Surovo se osvetio monstrumu i pedofilu 10\t38\nSTRUČNJACI OPTIMISTIČNI, PANDEMIJA JE PRI KRAJU! Ubrzanje DELTA SOJA je put ka kraju korone, ali ovo UPOZORENJE je veoma važno! 13\t47\nPREMINUO NENAD NENADOVIĆ: Omiljeni glumac izgubio bitku s koronom u 57. godini 98\t1.5k\nZARAĐUJEM 3.000 DINARA MESEČNO! STEFANOV OTAC KRADE I IMA NOVU ŽRTVU: Dabovićeva slomljena zbog haosa u životu, dođe joj da VRIŠTI 222\t668\nDIVAC I RAĐA SELI U KAFANU USRED BEOGRADA PA ZAGRMELO PUKNI ZORO: Pogledajte kako su se veselili slavni košarkaši (VIDEO) 70\t586


SDA: Suljagić zloupotrijebio Koaliciju Domovina\nNaslovnica NAJNOVIJE Politika SDA: Suljagić zloupotrijebio Koaliciju Domovina\nSarajevo ̶ Stranka demokratske akcije (SDA) u današnjem saopštenju navodi da “SDA odbacuje prozirni pokušaj podmetanja Emira Suljagića da “Izetbegović zajedno sa Lagumdžijom želi poljuljati Koaliciju “Domovina”.\n– Da ima imalo morala, očiti politikant Suljagić se ne bi upuštao u iznošenje ovakvih izmišljotina. On najbolje zna koliko ga je puta predsjedavajući Predsjedništva BiH Bakir Izetbegović primio u svom kabinetu, pružajući od samog početka projektu “Domovina” punu političku, ali i svaku drugu podršku. Ali, ništa više ne iznenađuje od čovjeka koji se u vrlo kratkom roku od apologeta svog bivšeg lidera pretvara u medijskog strvinara koji javno pljuje na sve ono što je prethodno napisao – navodi se u saopštenju.\n– Osim toga, javno pitamo Suljagića: u čije ime i s kojim pravom on svojata Koaliciju “Domovina”? Upravo je on brutalno i sebično zloupotrijebio ovu državotvornu i patriotsku ideju kao platformu za vlastitu političku promociju tajno pripremajući za kandidaturu za bošnjačkog člana Predsjedništva. Ako ovaj lažni i samozvani povratnički lider, varalica sa sarajevskom adresom i komforom, misli da mu još neko vjeruje, grdno se vara. Bošnjaci, a prije svih Podrinjci i povratnici, su prozreli njegovu licemjernu igru i nikakva galama, uvrede i laži na račun drugih neće mu pomoći – saopćeno je iz Službe za odnose s javnošću SDA.


Srednjoškolci su se upoznali sa mogućnostima ustanove njihovog budućeg studiranja\nObjavljeno 09.03.2017. u 17h\nTehnički fakultet „Mihajlo Pupin“ u Zrenjaninu organizovao je tradicionalni „Dan otvorenih vrata“ namenjen upoznavanju srednjoškolaca, potencijalnih budućih studenata sa mestom, programima i uslovima za studiranje.\nProdekan za nastavu dr Dijana Karuović kao i studenti ove renomirane i priznate ustanove svim zainteresovanim maturantima predstavili su studijske programe, laboratorije i dosadašnja iskustva iz prakse.\nStudenti su posebno podvukli svoje zadovoljstvo što znanje ne stiču samo kroz klasičnu nastavu već i učešćem u mnogobrojnim projektima, često i međunarodnog karaktera, putem radionica i mogućnostima korišćenja moderno opremljenih laboratorija. Tokom studiranja kroz različite programe uključene su i mogućnosti studijskih putovanja što je navedeno kao dodatni motiv za opredeljenje za studiranje na ovom fakultetu.\nMogućnost sticanja stipendije, napredovanja i zaposlenja\nJedna od očiglednih prednosti je svakako i mogućnost sticanja visokog obrazovanja u gradu stanovanja odnosno gradu koji je najbliži za studente iz manjih mesta što znatno umanjuje troškove studiranja. Mogućnost sticanja stipendije u konkretnom slučaju kompanije NIS te obezbeđenje zaposlenja u toku ili neposredno nakon završetka studija u pomenutoj kompaniji ili IT kompanijama poput VEGA, Levi 9 ili Consulteer ili nastavak obrazovanja i napredovanje na samom fakultetu takođe su navedeni kao značajni razlozi za konkurisanje i upis na TF „Mihajlo Pupin“.\nNa TF „Mihajlo Pupin“ izučavaju se studijski programi koji su svi i akreditovani, a to su: informacione tehnologije, menadžment informacionih tehnologija, informatika i tehnika u obrazovanju, inženjerski menadžment, mašinsko inženjerstvo, odevno inženjerstvo, inženjerstvo zaštite životne sredine, industrijsko inženjerstvo u eksploataciji nafte i gasa i informacione tehnologije – softversko inženjerstvo kao i nekoliko smerova na master i doktorskim studijama.\nMaturanti iz „Tesle“ budući akademski građani\nSve potrebne informacije nalaze se na sajtu: www.tfzr.uns.ac.rs\nTagovi:fakultet, mihajlo pupin, Vesti Zrenjanin, zrenjanin


Novi deo grada u Novom Sadu dobio prve stanare: Uručeni ključevi za nove stanove na Jugovićevu\nTokom ovog meseca u naselјu Jugovićevo biće uselјeno 548 stanova\nGradonačelnik Novog Sada Miloš Vučević zajedno je sa predsednicom Vlade Republike Srbije Anom Brnabić i ministrom unutrašnjih poslova Aleksandrom Vulinom obišao novoizgrađeni stambeni blok u novosadskom naselјu Jugovićevo gde su pripadnicima snaga bezbednosti uručeni klјučevi za stanove.\nU pitanju je projekat izgradnje najvećeg stambenog bloka za pripadnike snaga bezbednosti u više gradova, koji je iniciran kako bi se ojačao sistem nacionalne bezbednosti i građanima omogućili bolјi uslovi za život i kupovinu stanova. Izgradnju zgrada za kolektivno stanovanje i komunalnu i ostalu infrastrukturu unutar stambenog kompleksa finansira Republika Srbija, dok Grad Novi Sad pokriva troškove izgradnje nedostajuće infrastrukture u funkciji stambenog kompleksa. Tokom ovog meseca u naselјu Jugovićevo biće uselјeno 548 stanova.\n- Ovo je slika nove, snažnije, bolјe Srbije, kao i novog perioda u razvoju Novog Sada. Država je još jednom na delu pokazala da brine o onima koji vode računa o našoj bezbednosti i čuvaju naše živote. Ovo je stambeni blok za naše vojnike, policajce, pripadnike službi bezbednosti, porodice palih boraca, ratne vojne invalide, kojima dugujemo najveću zahvalnost za našu slobodu, sigurnost i sve ono što imamo danas. Parcela koja je decenijama bila zaparložena, u zapećku na mapi grada, danas je moderno i prelepo naselјe povezano sa bulevarima i ostalim delovima grada. Zahvalјujući svemu onome što planski, savesno i odgovorno radimo u prethodnih devet godina, sada smo u stanju da, kao lokalna samouprava, izdvojimo milijardu i po dinara i investiramo ih na ovom lokalitetu, pored onoga što država investira. U Jugovićevu neće biti samo 1972 stana za pripadnike snaga bezdnosti, nego će biti izgrađena i nova osnovna škola i obdanište, kao i najveći atletski centar u Srbiji. Hvala Vladi Srbije na podršci i na svemu što radi za našu zemlјu koja proteklih godina doživlјava svojevrsni investicioni bum u svakom segmentu, a sa njom i naš grad, jer to je nešto o čemu smo mogli samo da sanjamo, a danas realizujemo. Nećemo stati na tome, već nastavlјamo realizaciju novih planova - rekao je gradonačelnik Vučević.\nTom prilikom predsednica Vlade Ana Brnabić uručila je 14 klјučeva novim stanarima i zahvalila svim pripadnicima službi bezbednosti na svemu što rade kako bi se građani osećali bezbedno i sigurno.\n- Prve porodice će se ovde useliti već večeras i želim im da uživaju u novim stanovima. Svi stanovi, koji su predviđeni prvm fazom izgradnje u Novom Sadu, već su prodati, tako da će baš u ovde krenuti izgradnja dodatnih stanova, i to već do kraja leta - poručila je Ana Brnabić.\nMinistarka za rad, zapošlјavanje, boračka i socijalna pitanja Darija Kisić Tepavčević je rekla da to resorno ministarstvo kontinuirano radi na pobolјšavanju uslova svih kategorija stanovništva, a da su se u julu 2019. godine, izmenom zakona, stekli uslovi kojima je omogućeno da i druge grupe građana, sem pripadnika policije i vojske, kupuju stanove po izuzetno povolјnim uslovima, a to su kategorije boraca, porodice palih boraca, ratnih i mirnodopskih vojnih invalida.\nMinistar unutrašnjih poslova Aleksandar Vulin je podsetio da je predsednik Aleksandar Vučić pokrenuo taj projekat 2018. godine, i da je on prvi predsednik u modernoj istoriji Srbije koji je posle više decenija sistemski pristupio rešavanju stambenih problema pripadnika snaga bezbednosti i boračke populacije.


Predstavljeni rezultati Operativnog programa „Razvoj ljudskih resursa” 2012-2013\nDatum objave: 24.10.2017 16:40 | Autor: Ministarstvo nauke\nNa konferenciji za medije, koja je održana danas u hotelu Centre Ville u Podgorici, predstavljeni su postignuti rezultati Operativnog programa „Razvoj ljudskih resursa” 2012-2013.\nRezultate su predstavili: Kemal Purišić, ministar rada i socijalnog staranja Crne Gore, Mubera Kurpejović, generalna direktorica Direktorata za visoko obrazovanje u Ministarstvu prosvjete Crne Gore, Herman Špic, šef Sektora za saradnju Delegacije Evropske unije u Crnoj Gori, dok se u ime Ministarstva nauke prisutnima obratio dr Darko Petrušić, generalni direktor u Direktoratu za naučno-istraživačku djelatnost.\nPetrušić je istakao važnost realizacije pomenutog Programa za Crnu Goru, a posebno njenu istraživačku zajednicu, potencirajući značaj saradnje između akademske zajednice i privrede, ostvarenu kroz realizaciju 14 odobrenih grantova. Prema njegovim riječima, realizacija ovih projekata, čija suština odslikava jedan od tri glavna cilja Strategije naučno-istraživačke djelatnosti Crne Gore, doprinosi i procesu komercijalizacije istraživanja, jačanju konkurentnosti domaće ekonomije, te podizanju životnog standarda stanovništva. Takodje, kako je istakao, predstavlja i odličan osnov za nastavak saradnje između Crne Gore i Evropske unije u okviru nove IPA finansijske perspektive.\nPetrušić je takođe iskazao zahvalnost Evropksoj komisiji i Delegaciji Evropske unije u Crnoj Gori na dosadašnjoj podršci i saradnji, koja je valorizovana i kroz realizaciju Okvirnog ugovora za jačanje nacionalnog učešća u Horizont-u 2020, što je, kako je kazao, odlična investicija za buduće aktivnosti crnogorske istraživačke zajednice u novom Okvirnom programu (FP9).\nNakon konferencije za medije, održan je i sajam projekata na kome su 23 izlagača predstavila javnosti svoje projektne aktivnosti.\nUkupna raspoloživa sredstva za Operativni program „Razvoj ljudskih resursa“ 2012-2013 iznose 5.803.344 eura, od čega su 4.932.839 eura sredstva EU (IPA), dok se 870.505 eura finansira iz državnog budžeta Crne Gore.\nU okviru Operativnog programa je u završnoj fazi realizacija 40 projekata iz oblasti tržišta rada, obrazovanja, nauke i socijalne inkluzije sa ciljem osposobljavanja i zapošljavanja ranjivih grupa na tržištu rada (mladi, žene, dugoročno nezaposleni, lica sa invaliditetom i pripadnici RE populacije), razmjene znanja i unapređenja saradnje između akademske i biznis zajednice, malih i srednjih preduzeća i nevladinih organizacija, kao i modernizacije obrazovnih programa uz nabavku opreme za srednje stručne škole u Crnoj Gori.\nProjekat su organizovali Ministarstvo rada i socijalnog staranja, Ministarstvo prosvjete, Ministarstvo nauke i Ministarstvo finansija, kao institucije koje čine Operativnu strukturu za Pomenuti program je dio IV komponente Instrumenta za pretpristupnu pomoć (IPA) u Crnoj Gori.


Nominacije za 2014. godinu – AUREA\n“Elnos BL” – Fabrika kompaktnih montažno-betonskih trafostanica “Biosco CS”\nBeogradska kompanija "Elnos BL" otvorila je u novembru 2013. godine fabriku kompaktnih montažno-betonskih trafostanica "Biosco CS" u Batajnici, jedinu takvog tipa u regionu. "Biosco CS", snage do 1000 kVA, je novi proizvod koji unapređuje sekundarnu distribuciju energije i deo je pametne mreže koja radi po licenci kompanije "Schneider Electric".\nHCP – Prodajni terminal Symphony POS\nPrateći svetske trendove, kompanija HCP iz Trstenika razvila je Symphony POS uređaj sa ciljem da olakša poslovanje onima koji mogu i moraju koristiti POS terminale u svojim privrednim aktivnostima. Reč je o 100% domaćem proizvodu koji je od ideje, preko R&D pa sve do proizvodnje razvijen u Srbiji.\n“Henkel” – Novi pogon za proizvode iz Bref palete kućne hemije\nEco hostel “Republik” Užice\nEko hostel u Užicu kao ideja postoji od 2012. godine a prvi koraci ka realizaciji napravljeni su prošle godine: iznajmili su kuću od oko 200 kvadratnih metara, uradili biznis plan, projekte rekonstrucije i uređenja za ekološki - "pametni" hostel. Sve to predstavili su na raznim konkursima kako bi obezbedili sredstva, i na forumu "zelenih ideja" u organizaciji Trag Fondacije, Rockeferler fondacije i Erste banke od 109 projekata njihov je proglašen za najbolji. Nagrađeni su sa 8.000 USD. Usledio je konkurs za podsticaj samozapošljavanju Grupe "484" i USAID, gde je obezbeđeno još 1.200 EUR, dobili su sredstva od Nacionalne službe za zapošljavanje u iznosu od 160.000 dinara i uz nekolicnu bankarskih kredita pokrenuli posao.\n“Kuerk” – Izrada proizvoda od reciklirane gume\nKompanija "Kuerk" iz Beočina, koja se bavi izradom proizvoda od reciklirane otpadne gume, implementirala je tokom 2013. godine, inovativan tehnološki proces komprimovanja gumenog granulata, pri čemu je najvažnija prednost u odnosu na slične konvencionalne procese, smanjenje utroška energenata, odnosno električne energije za približno 80%.\n“Desing” – Proizvodnja voćnih preparacija na bazi višnje\nBeogradska kompanija "Desing", koja se bavi proizvodnjom voćnih preparacija, pokrenula je krajem 2013. godine u svom pogonu u Knjaževcu industrijsku proizvodnju polukandirane višnje, po inovativnoj tehnologiji koja smanjuje koncentraciju šećera do 20%, istovremeno zadržavajući senzorna svojstva proizvoda. Najčešći problem sa industrijom hrane u Srbiji je što se sirovina izvozi, dok je novom tehnologijom kompanija "Desing" omogućila da se ceo poces finalizuje u njihovom postrojenju u Knjaževcu i kao takav plasira na inostrana tržišta.\n“Alwag” – Fabrika za reciklažu PET ambalaže\nNovosadska kompanija "Alwag" otvorila je u septembru 2013. godine u Novoj Gajdobri fabriku za reciklažu PET ambalaže, baziranu na proizvodnji RPET flekica dobijenih sistemom toplog pranja. Ambalaža se u postupku prerade najpre usitnjava, a onda na visokim temperaturama pere i tako se dobija poluproizvod visoke čistoće koji se prodaje kupcima u prehrambenoj, farmaceutskoj, tekstilnoj industriji, za proizvodnju asfalta, izolacione folije i cevi raznih profila i namena. Reč je o prvoj fabrici ovog tipa u Srbiji, koja omogućava da se prljave boce, koje su decenijama tavorile po deponijama, "vraćaju" u upotrebu, čak i u industriju hrane i pića.\n“Eko fungi” – Proizvodnja jestivih gljiva na bazi celuloznih ostataka\nBeogradski "Eko fungi" pokrenuo je u junu 2013. godine industrijsku proizvodnju gljive bukovače po novoj tehnologiji koja u proizvodnji supstrata (hranljive podloge) za uzgoj celuloznih gljiva koristi otpad i eliminiše upotrebu električne energije za čak 90%. Reč je o prvom postrojenju ovog tipa u Srbiji i svetu. Proizvodnja celuloznih vrsta jestivih gljiva, (bukovače, shii take i sl,) tradicionlano je bazirana na iskorišćenju slame kao sirovine za proizvodnju substrata, koja je počela da biva nedostupna i čiji su troškovi transporta i potrošnje električne energije u proizvdonji znatno uvećavani.


M. K. 15. novembra 2017. 17:33\nZa najpoznatiji pornić na ovim prostorima saznalo se u maju 2004. godine, kada je Severina bila verena za Srećka Vargeka s kojim je prekinula nekoliko meseci kasnije. Lučić je u vreme kad je nastao najpoznatiji kućni pornić na ovim prostorima bio oženjen, a 11-minutni video nastao je na njegovoj jahti.\nSeverina i Lučić vezu su navodno počeli još 2000. godine, a Lučićeva supruga je tad bila trudna s njihovim trećim detetom. Priča se da je upravo to bio razlog što su njih dvoje prekinuli svoju aferu, Severina se nadala da će Lučić zbog nje ostaviti ženu, ali to se nije dogodilo pa je njoj prekipelo.\nDok su bili u vezi, pevačica je od preduzetnika dobijala luksuzne poklone, a u javnosti se često spominjao konj Landon kojeg joj je takođe on poklonio, a kojeg je ona kasnije prodala.\nPretpostavlja se da je povod za pokretanje istrage u kojoj je uhapšen Lučić bio taj što je sudija Vesna Malenica, koja je takođe uhapšena, u čak osam slučajeva u 2016. godini za stečajnog upravitelja postavila Peru Hrkaća, a među kompanijama čiji se stečajni postupak spominje je i Lučićeva firma Amfora Maris, prenose mediji u regionu.\n5 scena iz pornića koje žene žarko žele da probaju: 4 je naročito…


Pošaljite vaš naučni rad i zaradite\nNaučni portal "www.ZNANjE.rs" će vrlo rado objaviti Vaš maturski, seminarski, diplomski ili magistarski rad, doktorsku disertaciju, kao i referate sa raznih naučnih skupova koje nam pošaljete u formi word dokumenta (zipovano) na naš e-mail.\nTakodje Vas pozivamo da pišete popularne naučne novinarske tekstove o temama koje sami izaberete.\nTe tekstove možete poslati u word dokumentu ili ih direktno napisati na sajtu na stranici za pisanje, koju mogu da koriste samo registrovani članovi.\nPAŽNJA: Na ovom sajtu NE MOGU da se izradjuju naučni radovi po porudžbini! Prihvatamo samo radove koji su već ocenjeni ili prezentovani u javnosti, uz obavezno navodjenje fakulteta i mentora ili naučnog skupa na kome je izložen!\nZa svako preuzimanje (download) Vašeg teksta Vi dobijate 70 odsto od njegove cene.\nCena za naučne radove na ovom sajtu je 100 dinara (autoru pripada 70), a novinarski tekstovi se plaćaju 1 dinar (autoru pripada 70 para), ali i jedni i drugi, po želji autora, mogu biti besplatni.\nČlanovima koji objave svoje radove menja se status sa "član" u "autor", tako da pri logovanju imaju drugačiju šinu sa linkovima medu kojima je link "zarada". Klikom na njega, autori mogu ON LINE da prate koliko puta je pogledan opis njihovog teksta (broj prikaza), koliko je puta tekst snimljen, odnosno pročitan (broj pregleda) i kolika je zarada od svakog teksta.\nIsplata ostvarenih zarada obavlja se svakog meseca tako što se do 15. u tekućem mesecu isplaćuju zarade iz prethodnog meseca. (npr. ostvarena zarada u aprilu isplaćuje se do 15. maja).\nNajmanji iznos koji se isplaćuje je 1.000 dinara, a autorima se novac šalje ili poštanskom uplatnicom na kućnu adresu ili na račun u banci koji oni odrede.\nUkoliko zarada nije prešla donji limit, kompletna suma se prebacuje u naredni obračunski period i tako redom sve dok limit ne bude nadmašen.\nNadamo se da je sve ovo, uz Vašu ljubav prema nauci, dovoljan razlog za saradnju !


Od članova fonda će se naplaćivati:\nNaknada za kupovinu investicionih jedinica - predstavlja naknadu koju član Fonda plaća prilikom uplate u Fond. Naknada za kupovinu se obračunava procentualno u odnosu na vrednost uplata u Fond i zavisi od visine uplata u Fond.\nDruštvo ne naplaćuje naknadu za kupovinu investicionih jedinica.\nNaknada za otkup investicionih jedinica - predstavlja naknadu koja se naplaćuje od člana fonda prilikom otkupa investicionih jedinica iz Fonda. Naknada za otkup se obračunava od vrednosti investicionih jedinica koje se otkupljuju. Visina naknade zavisi od vremenskog perioda investiranja.\nNaknada za otkup investicionih jedinica se naplaćuje po sledećim tarifama:\n1% prilikom otkupa investicionih jedinica koje su kupljene u periodu kraćem od šest meseci koji prethodi danu podnošenja zahteva za otkup;\n0,5% prilikom otkupa investicionih jedinica koje su kupljene u periodu dužem od šest meseci, ali kraćem od godinu dana koji prethodi danu podnošenja zahteva za otkup;\nnaknada se NE naplaćuje prilikom otkupa investicionih jedinica koje su kupljene u periodu dužem od godinu dana koji prethodi danu podnošenja zahteva za otkup.\nNaknada za prelazak člana iz otvorenog u drugi otvoreni investicioni fond kojim upravlja Društvo - predstavlja naknadu koju član fonda plaća prilikom prenosa imovine između otvorenih fondova kojima upravlja Društvo. Naknada se naplaćuje u skladu sa Prospektom fonda iz kojeg član izlazi.\nNaknada za administrativne i druge troškove pristupa ili evidencija\nPored izveštavanja koje je Zakonom predviđeno, Društvo zadržava pravo da članovima fonda naplaćuje 300 dinara po osnovu dodatnih zahteva. Svi dodatni zahtevi moraju biti dostavljeni Društvu u pisanoj formi.\nIz imovine fonda će se naplaćivati samo:\nNaknada za upravljanje investicionim fondom - predstavlja naknadu za usluge Društva za upravljanje fondom i obračunava se od ukupne vrednosti imovine fonda umanjene za obaveze u procentu od 1.0% na godišnjem nivou. Društvo obračunava naknadu dnevno a naplaćuje mesečno.\nNaknada kastodi banci\nDruštvo koristi kastodi usluge Erste Bank a.d. Novi Sad. Društvo je u obavezi da plati kastodi banci naknadu za vođenje kastodi računa u skladu sa ugovorom zaključenim sa kastodi bankom i tarifnikom kastodi banke. Troškovi kastodi banke se izražavaju u procentu na godišnjem nivou, obračunavaju se dnevno, a naplaćivaće se iz imovine fonda na mesečnom nivou. Društvo može na sebe preuzeti obavezu plaćanja dela, odnosno celokupnog iznosa troškova kastodi banke.\nTroškovi eksterne revizije\nTroškovi eksterne revizije će se naplaćivati u svojoj stvarnoj visini, a u skladu sa ugovorom o pružanju usluga revizije koje je Društvo za upravljanje sklopilo sa eksternim revizorom. Društvo za upravljanje može na sebe preuzeti obavezu plaćanja dela, odnosno celokupnog iznosa troškova eksterne revizije.\nTroškovi kupovine i prodaje hartija od vrednosti će se naplaćivati iz imovine fonda u stvarnom iznosu istih, a isti obuhvataju provizije za usluge brokersko-dilerskih društava, centralnog registra hartija od vrednosti, berze, kao i druge troškove u skladu sa zakonom.\nIz imovine fonda, u stvarnom iznosu istih, mogu se naplaćivati:\nzavisni troškovi transakcija koji uključuju:\ntroškove kupovine i prodaje hartija od vrednosti (provizije za usluge organizatora tržišta i investicionih društava, troškovi kliringa i saldiranja)\ntroškove platnog prometa (domaći i međunarodni platni promet i prenos na novčanim računima u istoj banci i sl.)\nporeze i druge fiskalne obaveze\nkamate i naknade u vezi sa zaduživanjem fonda.\nUkoliko su naknade ugovorene sa deviznom klauzulom, Društvo svakodnevno vrši preračun u dinarsku protivvrednost po srednjem kursu NBS.\nDruštvo može preuzeti deo ili celokupan iznos pojedinih troškova u određenom periodu ili određenim kategorijama investitora može ukinuti ili smanjiti naknadu za kupovinu ili otkup investicionih jedinica i druge naknade koje naplaćuje od članova fonda, i uz obavezu da prethodno obavesti Komisiju za hartije od vrednosti i članove fonda objavljivanjem obaveštenja na internet stranici www.intesainvest.rs. koje treba da sadrži: vrstu, visinu (iznos) i period u kome preuzima troškove, kao i kategoriju investitora, vrstu, visnu (iznos) i period u kome smanjuje ili ukida naknade.


Niška televizija » Ekstremne vremenske prilike nas tek očekuju (VIDEO)\nEkstremne vremenske prilike nas tek očekuju (VIDEO)\nObjavljeno 29.07.2014. 13:33\nEkstremne nepogode i vremenske prilike koje se smenjuju češće nego što je to bio slučaj ranijih godina, posledica su globalnog zagrevanja i promene klime na svetskom nivou, kažu u niškoj Meteorološkoj stanici. Dodaju da to potvrđuje i pojava tornada, koja je u prošlosti bila veoma retka. Slično vreme Nišlije, ali i građani Srbije mogu očekivati i narednih godina. To bi, kako ističu meteorolozi, trebalo da bude signal za državu, ali i sve nas, da se pravortemeno pripremimo.\nRekrodne padavine po kvadratnom metru na ovom području, osim poplava, i svih probleme koji uz njih idu, kod naših sugrađana pomalo unose i paniku. Iako su mišljenja delimično podeljena, svi se slažu da vremenske promene teško podnose, i pitaju se kada će, umesto varljivog, stići ono pravo leto.\nEnormna količina padavina, koja već mesecima unazad uzrokuje poplave širom zemlje, među njima i onu koju su mnogi okarakterisali kao biblijsku, nameće pitanje da li se za Srbiju može i dalje reći da se nalazi u oblasti umereno-kontinentalne klime. Meteorolozi kažu da, ali takođe tvrde da nas ovakve vremenske neprilika tek čekaju.\nKao ekstremne promene, meteorolozi navode i tornada koja, iako nisu jakog intenziteta, ipak predstavljaju neobičnost za ovo podneblje.\nU niškoj Meteorološkoj stanici tvrde da spekulacije koje sve češće mogu da se čuju u javnosti da vremenski ekstremi imaju veze sa „haarp sistemima“ ili „kemtrejl tragovima“, ne piju vodu, ali da su promene svakako vidljive i da će ih tek biti.\nMinistar Stefanović posetio PU Niš\nOkolina Niša bez struje 20 sati (VIDEO)


M. K. 22. septembra 2018. 08:34\nNepoznati naoružani napadači otvorili su vatru na vojnoj paradi u gradu Ahvaz na jugu Irana, navodi televizija „Pres TV“.\nPrema izveštajima medija, nekoliko ljudi je ubijeno u terorističkom napadu na vojnu paradu u južnom Iranu.\n„Nekoliko naoružanih ljudi započelo je pucnjavu iza štanda tokom parade. Nekoliko ljudi je ubijeno i povređeno“, rekao je dopisnik iranske državne televizije.\nVojna parada organizovana je povodom godišnjice početka oružanog sukoba između Irana i Iraka koji je trajao od 1980. do 1988. godine.\nBroj žrtava u Iranu 24; Zarif: Odgovorićemo brzo i odlučno\n„Veliki je broj civila među kojima su žene i deca koja su došla da gledaju paradu“, izvestila je iranska državana agencija IRNA pozivajući se na neimenovanog zvaničnika.\nNavedeno je da su u ranijem izveštaju napadači pominjani kao pripadnici „Takfirija“, što je termin koji se u Iranu koristi za Islamsku državu.


Tanjug 24. oktobra 2020. 08:58\nBEOGRAD – Legendarni rok sastav YU Grupa proslaviće veliki jubilej, 50 godina karijere, koncertom na svoj rođendan 29. novembra u Kombank dvorani u Beogradu, u okviru muzičkog serijala “Pod maskama”, saopštila je promoterska kuća Long Play, organizator događaja.\nInstitucija jugoslovenskog i srpskog rokenrola nastupa u nekadašnjem Domu sindikata, što je samo uvod i mala najava, razrada za iduću godinu, kada pri normalnijim uslovima najdugovečniji bend priprema veliki slavljenički spektakl, o čemu će fanovi i javnost biti naknadno obavešteni.\n„Yu Grupa je došla iz stopostotne ljubavi prema muzici, iz osećanja koje rokenrol izaziva u nama”, izjavio je zvanično ovim povodom basista benda Žika Jelić.\n“Ta želja za stvaranjem muzike, pa da se ona predstavi drugim ljudima, da im pobudimo neka najlepša osećanja, to je sve uslovilo da mi trajemo. Ne postoji pravilo i ne može niko da proceni šta će i na koji način da prihvate ljudi i koliko dugo, a kad se desi, kao što se bilo sa ‘Čudnom šumom’, ‘Leptirom’, i sa puno pesama sa singl ploča kao ‘Kosovski božuri’ koje sviramo i dan danas, super je osećanje da je nešto ostalo da živi toliko dugo godina, možda čak i posle nas”, kaže Jelić.\nOd osnivanja 1970. godine do danas, na čelu sa neuništivom braćom Žikom i gitaristom i pevačem Dragijem Jelićem, sastav je imao brojne faze i postave, gde je poslednjih 25 godina treći stožer gitarista Petar Jelić, njihov rođak.\nYu Grupa je objavila niz značajnih albuma, od debi materijala „Yu Grupa“ (1973) do poslednjeg CD-a „Evo stojim tu“ (2016), na kojima suzabeležene antologijske pesme – „Crni leptir“, „Čudna šuma“, „Od zlata jabuka“, „Mornar“, „Dunavom još šibaju vetrovi“, “Pustinja”, “Odlazim”, “Sama”, “Dunave”…\nPoslednjih godinu dana članovi benda su izuzetno aktivni i zaista kao da ne umeju da ostare, jer nastupaju svuda po prestonici (Beer fest na Ušću, Beer Garden na Adi, manifestacija “Zima na Trgu Republike”, stadion Tašmadan, klub Fest, Wurst Platz, Fish fest, Sava centar, Hala sportova) i neumorno osvajaju i druge prostore po Srbiji, na solo koncertima i u okviru mnogih festivala (Gitarijada u Zaječaru, Overload u Vladičinom Hanu).\nKoncerti serijala „Pod maskama“ održavaju se u skladu sa trenutnim zdravstvenim propisima i preporukama, uz ograničen broj posetilaca, distancu, obavezno nošenje maski, te je i ovaj nastup ograničen za broj posetilaca, do 500 ljudi.\nU ovom koncertnom serijalu nastupa tokom novembra i regionalna zvezda Neno Belan & The Fiumens koji će pevati hitove “Đavola”, alternativni rok bendovi Artan Lili i Kanda Kodža i Nebojša (KKN), pank rok sastav Čovek bez sluha (ČBS), a nedavno je tri koncerta u velikoj sali Kombank Dvorane održala Amira Medunjanin, u istoj organizaciji kuće Long Play.


Trump nagovijestio odlaganje sastanka s Kimom | Sjedinjene Američke Države | Al Jazeera Balkans\nAmerički predsjednik kaže da je vidljiva promjena tona Sjeverne Koreje poslije drugog susreta Kim Jong-una s kineskim predsjednikom Xi Jinpingom.\nDonald Trump je rekao da postoje 'određeni uslovi' da se susretne s Kim Jong-unomEPA\nPredsednik SAD-a Donald Trump izjavio u utorak je da 12. jun možda neće biti pogodan za njegov sastanak sa severnokorejskim liderom Kim Jong-unom, nagovestivši da će sastanak biti odložen, javlja AP.\nOn je, tokom susreta sa južnokorejskim predsednikom Moon Jae-inom u Washingtonu, kazao da postoje "određeni uslovi koji, ukoliko se ne ispune, onda neće biti susreta", ne rekavši o kojim je uslovima reč.\n"Postoje znatni izgledi da do susreta neće doći 12. juna. To ne znači da do njega neće doći kasnije", istakao je Trump, dodavši kako je primetio manje promene u ponašanju Kima nakon što je lider Sjeverne Koreje drugi put ovog meseca posetio Kinu.\n'Kim je veoma ozbiljan'\nAmerički predsednik je izrazio nadu da je kineski predsednik Xi Jinping i dalje posvećen denuklearizaciji Korejskog poluostrva, nazivajuci ga "igračem pokera svetske klase".\nIpak, naglasio je da je nezadovoljan što je Kina omekšala pogranične mere protiv Severne Koreje.\nTrump je ohrabrio Kima da ne propusti priliku da dođe do međusobnog susreta i do postizanja sporazuma o odbacivanju spornog nuklearnog programa, obećavajući da ne samo da garantuje ličnu bezbednost za Kima, nego da može da predvidi ekonomski oporavak Severne Koreje.\nTrump je, međutim, ocenio i da je severnokorejski lider "ozbiljan" u želji da denuklearizuje svoju zemlju.\n"Mislim da je ozbiljan. Mislim da je apsolutno veoma ozbiljan", rekao je Trump na zajedničkoj konferenciji za novinare s Moonom u Beloj kući.\nSudbina i budućnost Korejskog poluotoka\nMoon je izjavio na početku sastanka sa Trumpom da "sudbina i budućnost" Korejskog poluostrva zavise od predstojećeg samita SAD-a i Severne Koreje.\nOn je rekao da su "jedan korak bliži" snu o denuklearizaciji Korejskoj poluostrva.\nAmerički i južnokorejski predsednik se sastaju u trenutku kada je došlo do novog zaoštravanja odnosa između Južne i Severne Koreje, zbog vojnih vežbi koje SAD održava sa Južnom Korejom.\nSeverna Koreja se zbog vojnih vežbi odustala od sastanka sa Južnom Korejom, a takođe su zapretili da će otkazati planirani sastanak Trumpa i Kima u Singapuru.\n'Trajna vladavina dinastije Kim'\nU međuvremenu je iz Pentagona poslat izveštaj o tome da je posedovanje nuklearnog naoružanja glavni strateški cilj Severne Koreje, kao i obezbeđivanje trajne vladavine dinastije Kim.\nIzveštaj o severnokorejskim vojnim mogućnostima utemeljen je na proceni urađenoj 2017. godine.\nKongres je taj izveštaj dobio prošlog meseca, mesec dana nakon što se Trump složio da se sastane sa severnokorejskim liderom.\nU izveštaju se navodi da Severna Koreja u želi da ima mogućnost da napadne Sjedinjene Američke Države nuklearnim projektilima.\nNo, ciljevi i motivi Severne Koreje ispituju se nakon što je Kim najavio u aprilu da je suspendovao nuklearna testiranja i probna lansiranja interkontinentalnih raketa.\nNovinari na 'nuklearnoj' lokaciji\nIz Pekinga, pak, stižu informacije da se nekoliko desetina stranih novinara ukrcalo na let u pravcu Severne Koreje, gde bi trebalo da prisustvuju rastavljanju postrojenja za nuklearne testove.\nNovinari iz Kine, Rusije i SAD-a ispunili su formalnosti oko putovanja, a u Severnoj Koreji trebalo bi da prisustvuju između srede i petka rastavljanju postrojenja Punggye-ri.\nNa toj lokacije je održano šest nuklearnih testova Pjongjanga, od kojih je poslednji bio u septembru prošle godine.


"BLIC" PREDLAŽE: 8 načina da se problem sa komunalnom policijom reši što pre\nDatum kreiranja: 29 mart 2015\nKako da gradska služba stekne poštovanje i poverenje\nBlic - Marko Tašković | 27. 03. 2015.\nSukobi komunalnih policajaca i građana su, nažalost, sve učestaliji, pa je čak i gradonačelnik Siniša Mali izjavio da pripadnici ove komunalne službe moraju da se ponašaju dostojanstveno. "Blic" predlaže osam načina da se komunalna policija dovede u red.\nKarte za prevoz nesumnjivo moraju da se plaćaju, ali i ove nedelje osvanule su fotografije mučnog hapšenja putnika koji nije imao kartu u autobusu na liniji 59 na Autokomandi, a istog dana došlo je do sukoba komunalnih policajaca i taksiste u Rakovici.\nZajedničko za oba incidenta, kao i za sve prethodne, jeste to da ih uvek prate dve verzije događaja. Jednu imaju građani, a drugu komunalna policija. Ako se ima u vidu da su gradonačelnik Siniša Mali i načelnik komunalne policije Nikola Ristić najavili da će sledeće godine biti još oko 1.000 komunalnih policajaca, opravdan je strah da će sukobi ovih službenika i građana prerasti u pravi mali rat.\nZbog toga je krajnje vreme da komunalna policija napravi određene promene u radu kako bi bila efikasnija, a samim tim i stekla poštovanje u narodu.\nDa ne bi svaki sukob pratile dve verzije događaja i da bi se utvrdila prava istina, komunalni policajci bi mogli da nose kamere i snimaju svaku potencijalno incidentnu situaciju.\nOBAVEZNA PSIHOLOŠKA PROCENA KOMUNALNIH POLICAJACA\nNeophodno je da se obavi psihološka procena sada zaposlenih komunalnih policajaca i da se uvedu redovni psihotestovi na svakih šest meseci. Po sadašnjem Zakonu o komunalnoj policiji, ove službenike testira na svake tri godine Ministarstvo lokalne samouprave i državne uprave. Imajući u vidu da je komunalna policija počela da radi pre četiri i po godine, a da su regrutovane još dve generacije ovih službenika, može se reći da mnogi od njih nisu uopšte testirani.\nPOOŠTRITI KRITERIJUME ZA ZAPOŠLJAVANJE\nKriterijumi za zapošljavanje u komunalnoj policiji moraju biti pooštreni. Obuka kandidata u komunalnoj policiji traje između tri i po i četiri meseca tokom kojih se održi 400 teorijskih i 200 praktičnih časova. Da bi bio zaposlen, komunalni policajac mora da prođe teorijski ispit koji traje dva sata i ima od 60 do 70 pitanja i praktični ispit koji traje od 15 do 20 minuta. Iako u komunalnoj policiji tvrde da su tokom obuke i ispita obuhvaćene sve moguće situacije rada, praksa pokazuje da je sposobnost mnogih od njih za ovakav posao pod velikim znakom pitanja.\nPOVEĆATI KAZNE ZA PROPUSTE U SLUŽBI\nKazne za prekoračenje ovlašćenja i druge propuste u službi moraju se povećati. Komunalni policajac Stefan Stanojević (24) kažnjen je na sudu sa 50.000 dinara zbog toga što je prekoračio ovlašćenja kada je 2012. godine pesnicama udarao Dražena Cimbaljevića, putnika bez karte u autobusu na liniji 95, da bi u ponedeljak na Autokomandi isti taj komunalni policajac ponovo tukao studenta bez karte u autobusu na liniji 59 pre hapšenja. Očigledno da prva kazna nije uticala na Stefanovića da promeni ponašanje na poslu.\nOBUKA U KOMUNIKACIJI\nSvi komunalni policajci obavezno moraju da prođu i obuku u komunikaciji sa ljudima. Socijalni psiholog Vesna Tomić ističe da mnogi komunalci nemaju dobru komunikaciju sa ljudima zbog čega nastaju incidentne situacije.\nUvođenje redovnih otvorenih dana za građane po opštinama sa komunalnim policajcima moglo bi poboljšati odnos građana prema komunalnim policajcima. Građani bi mogli u direktnom kontaktu da ukažu na probleme koji ih tište i da se uvere u rad, ovlašćenja i efikasnost ovih službenika.\nŠTA JE OSNOVNI POSAO\nEfikasnost komunalnih policajaca u primarnim zaduženjima morala bi biti veća jer su poznati samo po hapšenjima. Mnogi građani i ne znaju koja su ovlašćenja komunalne policije, a s druge strane, na svakom koraku nailaze na đubre, nered, oštećene stepenice i trotoare, bahato parkirana vozila. Ako se tome doda i večiti problem divljih taksista, komunalni policajci bi rešavanjem tih nevolja stekli poštovanje i veće razumevanje građana.\nDA ZNAJU DA IH GRAĐANI PLAĆAJU\nKomunalne policajce plaćaju građani, poreski obveznici, i to nikako ne smeju da zaborave. Kakva god da je situacija na terenu.\nSlučaj "Kontrast": Inspektor ponovo oslobođen\nUsred dana tri razbojnika opljačkala su Poštansku štedionicu na Karaburmi.\nPljacka banke na teritoriji opstine Savski Venac\n© Privatno obezbedjenje 2020


POSJETA PREDSTAVNIKA AMBASADE JAPANA OPĆINI VELIKA KLADUŠA - Općina Velika Kladuša\nPOSJETA PREDSTAVNIKA AMBASADE JAPANA OPĆINI VELIKA KLADUŠA\nU posjeti Općini Velika Kladuša jučer je boravila delegacija Japanske ambasade u Bosni i Hercegovini koju je u svom uredu primio Općinski načelnik Edin Behrić. Tokom susreta razgovaralo se o realizaciji projekta deminiranja na području Općine Velika Kladuša u čijem finansiranju učestvuje Ambasada Japana u BiH. Drugi projekat o kojem je također bilo riječi bio je unaprijeđenje sistema centralnog grijanja u Domu zdravlja Velika Kladuša. Zahvaljujući ovom projektu omogućit će se normalno funkcionisanje i rad u adekvatnim uslovima, što će se pozitivno odraziti na kvalitet zdravstvenih usluga koje pruža ova zdravstvena ustanova. Na godišnjem nivou, usluge Doma zdravlja Velika Kladuša koristi više od 138.000 pacijenata. Projekti u oblasti zdravstvenog sektora u BiH u vrhu su prioriteta pomoći Vlade Japana. Od 1996. godine do danas, Vlada Japana donirala je značajna sredstva za realizaciju projekata u ustanovama primarne zdravstvene zaštite širom BiH.\nCilj projekta deminiranja je da se kreiraju uslovi za bezbjedniji život lokalnog stanovništva i da se kroz aktivnosti deminiranja stvore pretpostavke za razvoj poljoprivrede što će doprinijeti ekonomskom oporavku Općine Velika Kladuša. Zvanična primopredaja deminiranog područja prema riječima prisutnih trebala bi se održati krajem proljeća tekuće godine. Općinski načelnik zahvalio se na podršci Ambasade Japana u BiH u realizaciji pomenutih projekata, te izrazio želju i očekivanje za nastavak buduće saradnje obiju strana.\nPROJEKAT IZRADE STRATEGIJE RAZVOJA OPĆINE VELIKA KLADUŠA ZA PERIOD 2014-2024


Sutra se u Briselu očekuje da Koštunica predočiti akcioni plan svoje vlade\nSutra se u Briselu očekuje srpski premijer Vojislav Koštunica, koji će ministrima spoljnih poslova EU predočiti akcioni plan svoje vlade , koji bi Brisel trebao da uveri u ozbiljnost Beograda u želji da postigne punu sardnju sa haškim sudom.\nNa margini sutrašnjeg redovnog okupljanja evropskih ministra, prvog pod predsedavanjem finskog predsedništva i poslednjeg pred letnju pauzu, susrešće se premijer Koštunica i evropska trojka, što bi trebala biti prilika da srpski premijer objasni evropskim domaćinima sadržaj akcionog plana koji bi trebao da vodi do hapšenja Ratka Mladića i zaključenja "haške priče".\nPlan, koji se još uvek drži u tajnosti, trebao bi da otvori put do poverenja evropske strane i, eventualno, do deblokiranja procesa pregovora sa Beogradom. U medjuvremenu, Evropljani će konsultovati i glavnu tužiteljicu haškog suda, Karlu del Ponte i ukupna ocena ozbiljnosti Beograda, ukoliko bude pozitivna, mogla bi da dovede do nastavka pregovora, zamrznutih maja ove godine zbog izostanka hapšenja i transfera u Hag Ratka Mladića.\nPrisećaju se u Briselu ovom prilikom slučaja Hrvatske, koja jeste dobila nastavak pregovora o prijemu bez odbeglog Ante Gotovine u zatvoru, ali koja ga je nešto kasnije i isporučila Haškom sudu. Sličan plan bi mogao biti primenjen i na Srbiji, ukazuje se neslužbeno, ukoliko budu predočene garancije ozbiljnog zalaganja srpske strane na rešavanju ovog pitanja.\nVeruje se da će nastavak procesa integracije u evro-atlantske strukture biti jedna od ključnih tema i posete predsednika Srbije, Borisa Tadića Briselu u utorak i njegovih razgovora sa predsednikom Komisije , Manuelom Barosom i dan kasnije, sa generalnim sekretarom NATO, Jap de Hop Sheferom.


U PRIPREMI NACRT ZAKONA O STAROM SAJMIŠTU: Tekstom Nacrta zakona baviće se ubuduće republička komisija, koja će biti formirana u naredne dve nedelje. Posle toga znaće se i koje ministarstvo će zvanično biti predlagač ovog "leks specijalisa". Na Sajmištu neće postojati tri muzeja, kao što se spekulisalo, već jedna krovna institucija. Pod njom će biti muzeji Holokausta i romskog stradanja, koji će imati autonomiju - posebne direktore i podračun, kao i svoje programe, ali neće biti zasebna pravna lica\nPitanje memorijalnog kompleksa na Starom sajmištu, u kome je tokom Drugog svetskog rata stradalo oko 11.000 Srba, skoro 7.000 Jevreja i nekoliko stotina Roma, prebačeno je sa gradskog na republički nivo.\nTekstom Nacrta zakona o Starom sajmištu i Memorijalnim kompleksom ustanove baviće se ubuduće republička komisija, koja će biti formirana u naredne dve nedelje. Posle toga znaće se i koje ministarstvo će zvanično biti predlagač ovog "leks specijalisa".\nTekst zakona završen je početkom leta i očekuje se da on do kraja jeseni ode na javnu raspravu. Kako je potvrdio episkop slavonski Jovan Ćulibrk, predsednik aktuelne Komisije za Sajmište, koja se do sada bavila ovim pitanjem, njen sledeći sastanak zakazan je za 23. septembar 2017. godine:\n- Sajmište je od početka tretirano kao gradski problem, mada je ono mnogo više od toga, što se vidi i iz teksta Nacrta zakona. Kako se posao oko donošenja zakona primakao kraju, logično je da on pređe na republički nivo. -\nPrema zakonu, na Sajmištu neće postojati tri muzeja, kao što se spekulisalo, već jedna krovna institucija. Pod njom će biti muzeji Holokausta i romskog stradanja, koji će imati autonomiju - posebne direktore i podračun, kao i svoje programe, ali neće biti zasebna pravna lica. Na prošlonedeljnoj sednici Komisije za Staro sajmište formirano je i Međunarodno savetodavno telo, koje će pomoći u osmišljavanju budućeg izgleda Memorijalnog kompleksa. Na čelu je Efraim Zurof, direktor centra "Simon Vizental".\n- Uloga ovog tela je da pomogne da naš budući memorijal bude deo svetske mreže memorijala, kao i da bude u skladu sa međunarodnim standardima - kaže episkop Jovan.\nU prethodne tri godine Grad Beograd iselio je Centralnu kulu na Sajmištu, popisao legalne i nelegalne korisnike u drugim paviljonima, raspisao konkurs za idejni projekat za Centralnu kulu... Kada "leks specijalis" stupi na snagu, počeće i eksproprijacija zemljišta za memorijalni kompleks.\nIzvor: Vebsajt Novosti, V. C. S., 04.09.2017.


SMART peak flow – vaš džepni asistent – Astma.rs\nSMART peak flow - vaš džepni asistent\nPreporuka je da pacijenti oboleli od astme i hronične opstruktivne bolesti pluća ujutru i uveče prate ekspiratorni, izdisajni vršni protok PEF kao ključni parametar za kontrolu bolesti. Za pulmologe merenje PEF-a ima isti značaj koji za kardiologe ima merenje krvnog pritiska kod pacijenata sa dijagnozom hipertenzije.\nIzdisajni vršni protok je najjednostavniji test kojim možete pratiti vašu bolest, astmu ili hroničnu opstruktivnu bolest pluća.\nSmart Pek Flow je jednostavan i prenosiv merač protoka izdahnutog vazduha koji se povezuje na mobilni telefon i koristi se u kućnim uslovima.\nSmart Peak Flow je uređaj poslednje generacije koji meri PEF i slikovito ukazuje na ograničenja i opstrukcije u disajnim putevima.\nMožete videti pad vršnog protoka slikovito prikazan u odnosu na vaš najbolji rezultat što vam sugeriše da dolazi do promena i da trebate preduzeti adekvatne korake.\nTakođe možete pratiti efikasnost terapije koju koristite merenjem PEF-a pre i nakon uzimanja terapije. Poređenjem ove dve vrednosti možete videti kako reagujete na terapiju i koliko je terapija efikasna.\nZone (crvena, žuta i zelena) omogućavaju vam lak terapijski odgovor na osnovu vašeg akcionog plana\nPacijent izmerene vrednosti PEF-a u formi izveštaja za taj dan ili poslednjih 30 ili 90 dana može poslati svom\nAplikacija omogućava praćenje stanja vaše astme\nlekaru ili podesiti telefon da on to radi automatski. U izveštaju se vidi izmerena vrednost PEF-a, dinamika uzimanja prepisane terapije, tegobe i zabeleške koje pacijent sam unosi za svaki dan izabranog perioda što lekaru može pomoći u savetovanju pacijenta koje akcije da preduzme.\nJednostavno, Smart Peak Flow vam pomaže da na vreme i lako prepoznate promene pre razvoja simptoma, da promenite režim lečenja i adekvatno reagujete kako bi sprečili pogoršanje stanja.\nKontrolišite vašu astmu i hroničnu opstruktivnu bolest pluća najsavremenijom tehnologijom.\nViše informacija možete naći na sajtu BORF\nTags: akcioni plan, astma, merač vršnog protoka, smart peak flow


Tag / Fudbal u Rumuniji / Vesti online\nFudbal u Rumuniji\nPogledajte: Dobio crveni karton, pa udario sudiju\nTokom meča rumunske niže lige između Semenikula Valijuga i Mineral Anine jedan fudbaler je grubo nasrnuo na glavnog sudiju i glavom mu polomio nos.\nDinamo podneo zahtev za stečaj\nRumunski fudbalski prvoligaš Dinamo iz Bukurešta je podneo zahtev za stečaj i tako je postao peti rumunski tim u poslednje dve godine koji je to učinio, prenosi "Mocart sport".\nRapid ne može da plaća stadion, traži novi\nFudbalski klub Rapid iz Bukurešta je saopštio da će morati da se iseli sa stadiona na kome igra još od 1939. godine, zbog toga što ne može da ga plaća.\nPogledajte: Atmosfera za pamćenje u rumunskom večitom derbiju\nCrveni psi još jednom nisu dočekali pobedu svog tima, ali su napravili atmosferu za pamćenje, prenosi "Mocart sport".\nPogledajte: Deset hiljada ljudi dočekalo Mutua\nSpektakl na predstavljanju bivšeg rumunskog reprezentativca, prenosi "Mocart sport".


Orban optužio Brisel i Vašington da „uz Soroša protežiraju opoziciju“ - Glas Srpske\nOrban optužio Brisel i Vašington da „uz Soroša protežiraju opoziciju“\nTanjug 23.10.2021 21:35\nBUDIMPEŠTA- Mađarski premijer Viktor Orban, koji se sljedeće godine suočava sa izborima, optužio je danas Brisel i Vašington za pokušaj miješanja u mađarsku politiku i pozvao pristalice da brane dostignuća tokom decenije njegove vladavine.\nOrban je desetinama hiljada pristalica u centru Budimpešte rekao da „Vašington i milijarder Džordž Soroš pokušavaju da proture svoje ljude, mađarsku ljevičarsku opoziciju, koja koristi njihov novac, medije i veze“.\n-Ali nije važno šta oni u Briselu, Vašingtonu i medijima koji su dirigovani iz inostranstva žele. Mađari će sami odlučivati o svojoj sudbini - poručio je Orban okupljenima na skupu, prenosi Rojters.\nOn je ocijenio da se Brisel obraća i tretira Mađare, zajedno sa Poljacima, kao da su neprijatelji i da je vrijeme da oni u Briselu shvate jačinu mađarskog naroda, koga, kako je naveo, ni komunisti nisu mogli da pobijede.\nMTI prenosi da je mađarski premijer, aludirajući na sukobe pristalica njegove stranke Fides i policije 2006. na godišnjicu revolucije 1956. u Budimpešti, rekao da su prije 15 godina bile “šok bombe” na jednoj strani, nasuprot “prevarenom i poniženom narodu” na drugoj strani.\nObraćajući se pristalicama na raskrsnici ulica Bajči-Žilinskog i Andraši, Orban je naglasio da su se prije 15 godina, upravo na današnji dan i na mestu gde se održava skup, susreli prošlost i sadašnjost.\n-Na jednoj strani su bile granate sa suzavcem, gumeni meci, neidentifikovana policija u civilu i vodeni topovi. Na drugoj strani stajala je prevarena i ponižena nacija koja je...ponovo bila prinuđena da trpi činjenicu da je lažu ujutro i uveče - rekao je Orban aludirajući na bivšu vladu socijalista.\nNa odvojenom mitingu danas u Budimpešti, lider opozicije Peter Marki-Zaj je poručio pristalicama da će njegova vlada, ako bude izabrana, donijeti novi ustav, suzbiti korupciju, uvesti evro i garantovati slobodu medija, navodi Rojters.\n-Ovaj režim je postao moralno neodrživ... zamah koji sada imamo trebalo bi da nas odvede do pobjede aprila 2022. - naglasio je Marki-Zaj.\nUčesnici skupa pod nazivom „Marš mira”, organizovali su šetnju ulicama kroz centar Budimpešte ka mjestu gdje im se Orban obratio.\nOvaj događaj, navodi AP, mobiliše pristalice Orbanove vlade pred parlamentarne izbore sljedećeg proleća za koje je šest najvećih mađarskih opozicionih stranaka obećalo je da će ostaviti po strani ideološke razlike i formirati koaliciju kako bi se suprostavilo vladajućoj stranci i da će istaći jedinstvenog zajedničkog kandidata protiv Fidesa u svakom od 106 izbornih okruga u Mađarskoj.\nPeter Marki-Zaj, koji će predvoditi ujedinjeni opozicioni blok na parlamentarnim izborima u Mađarskoj 2022, i koji nije član nijedne stranke, pobijedio je u drugom krugu preliminarnih izbora 17. oktobra ljevičarku Klaru Dobrev, koja se potom obavezala da će ga podržati na čelu saveza šest opozicionih stranaka.


Počelo sudjenje Babićevom vozaču, odbrana oštećenih zahteva sve snimke sa naplatne rampe\nBeta 22. novembra 2019. 17:25\nU Osnovnom sudu u Nišu danas je počelo sudjenje vozaču preduzeća „Koridori Srbije“ Dejanu Stanojeviću (35) zbog sumnje da je 31. januara ove godine „škodom superb“ izazvao nesreću na naplatnoj rampi Doljevac u kojoj je stradala Stanika Gligorijević (52) dok je još pet osoba povredjeno, a medju njima i tadašnji direktor „Koridora Srbije“ Zoran Babić.\nDo nesreće je došlo kada je „škoda superb“ udarila u „opel astru“ koja je bila na kanalu ispred njega usled čega se ona odbila i udarila u zadnji deo „folksvagen pasata“ koji je napuštao rampu.\nOptuženi Stanojević na sudjenju se najpre izjasnio da priznaje krivicu za delo za koje se tereti, da bi se potom izjasnio da delimično priznaje odgovornost jer je brzo vozio, ali da je udes i posledica poledice, klizavog kolovoza i smanjene vidljivosti usled magle.\nStanojević je potvrdio da je u momentu udesa „škodu superb“ vozio brzinom od 93 kilometra na sat, što je veštačenjem dokazano, ali je rekao da je zbog magle smanjio brzinu kada je prišao naplatnoj rampi.\nOn je takodje kazao da se u momentu udesa Babić nalazio na zadnjem sedištu i da je prilikom udarca, nogom udario u sedište suvozača dok je glavom udario u šoferšajbnu ili krov automobila.\nIzmedju ostalog, nije mogao da odgovori na pitanje na kojoj udaljenosti je primetio „opela“ u koji je udario, koliko je taj automobil nakon udarca bio udaljen od „škode“ koju je vozio i zbog čega je vozio brzinom od 93 kilometra na sat na delu puta na kome je ograničenje 60 kilometara na sat.\nTakodje nije imao ni odgovor na pitanje kako nije primetio saobraćajnu signalizaciju pored puta koja upozorava na blizinu naplatne rampe i koliko dugo je vozio kroz maglu na auto-putu u blizini auto-puta.\nNajveći broj Stanojevićevih odgovora glasio je „ne znam“.\nNjegov branilac Slavoljub Milošević je zahtevao da se na sudjenju sprovede meteorološko veštačenje sa obrazloženjem da na naplatnoj rampi Doljevac ima magle i kada je nema na ostalim delovima autoputa.\nTakodje, on je zahtevao da se od meteoroloških službi uzmu podaci o temperaturi vazduha, ali i pri tlu u vreme nesreće kako bi argumentovao tvrdnju da je kolovoz bio pod ledom.\nAdvokat oštećenih Božo Prelević insistirao je da se sudu dostavi snimak sigurnosne kamere koji pokazuje šta se dogadjalo na naplatnoj rampi posle udesa, kako bi se videlo ko je zapravo vozio „škodu“.\n„Predsednik Republike je kazao da je gledao snimke na kojima se vidi da Babić nije vozio. Ni na jednom od snimaka koji su dostavljeni tužiocu ne vidi se ko izlazi sa mesta vozača. Zahtevam da se obezbedi taj snimak sa nadzorne kamere koji pokriva vreme neposredno iza nesreće“, rekao je Prelević.\nOn je po izlasku iz sudnice novinarima kazao da u snimku sa naplatne rampe koji su „Koridori Srbije“ dostavili tužilaštvu „neobjašnjivo“ nedostaju delovi snimka iz čega se vidi da je snimak montiran i „pretumban“.\n„Da nije ovako važan predmet, tužilac bi zbog toga verovatno pokrenuo krivični postupak“, rekao je Prelević.\nOn je rekao da je tužilac šest puta tražio od „Koridora Srbije“ kompletne snimke i da ti snimci nisu dostavljeni.\n„Sumnjam da je okrivljeni vozio, jer u suprotnom zašto ne bi dali snimke. Zašto ne date snimke ako nemate šta da krijete“, zapitao se Prelević.\n„To je centralno pitanje. Da li će neki stranački kadar da kaže da smo mi krivi ili nismo krivi“, istakao je Prelević.\n„Njegova odbrana je u suštini nemoguća, osim ukoliko ne spavate i vozite. Ukoliko spavate i vozite i sudarite se i dalje spavate, onda je moguće. A on nije spavao“, rekao je Božović.\nPretresu u niškom sudu bivši direktor „Koridora Srbije“ Zoran Babić nije prisustvovao, iako se nalazio medju pozvanim licima kao oštećena strana, ali je sud utvrdio da nije uredno pozvan.\nKaleBrdo pre 2 meseca\nOpet je Žvaljo lagao, Babić će odgovarati, kad tad.


U Beogradu zabranjena promocija knjige koja negira genocid u Srebrenici\nPromocija knjige "Srebrenička podvala" pukovnika Vojske Republike Srpske Ratka Škrbića, koja je danas trebala biti održana u Beogradu u prostorijama Vojske Srbije, otkazana potvrđeno je RSE u Ministarstvu odbrane Srbije.\nOrganizator promocije knjige koja negira genocid u Srebrenici je organizacija "Istorijski projekat Srebrenica". Iz organizacije su saopštili da je zakazana prezentacija knjige pukovnika Škrbića otkazana po naređenju ministra odbrane Srbije Nebojše Rodića.\nNa čelu organizacije "Istorijski projekat Srebrenica" se inače nalazi Stefan Karganović koji je, kako je ranije objavljeno, od Vlade RS-a dobio više od 1,5 miliona KM za svoje aktivnosti kroz koje pokušava negirati genocid u Srebrenici.\nKarganović je nedavno dospio u centar javnosti zbog knjige “Rušenje Republike Srpske” koja je čak objavljena i na zvaničnoj web stranici SNSD-a.\nKnjiga "Srebrenička podvala“ negira genocid u Srebrenici i činjenice utvrđene u presudama Međunarodnog krivičnog suda za bivšu Jugoslaviju (MKSJ), kao i u presudi Međunarodnog suda pravde (MSP) u slučaju Bosne i Hercegovine protiv Srbije.\nJuče je Fond za humanitarno pravo pozvao nadležene da zabrane promociju ove knjige.


Vuletić optimista u vezi žalbe CAS\nBeta 23. januara 2017. 14:00\nPotpredsednik fudbalskog kluba Partizan Vladimir Vuletić rekao je danas da je optimista u vezi sa tužbom Sudu za sportsku arbitražu (CAS) u Lozani povodom suspenzije crno-belih iz evropskih takmičenja zbog dugovanja.\n„Ovo nije konferencija povodom bilo kakve vrste katastrofičnog scenarija. Optimista sam u vezi sa slučajem pred CAS da ćemo iz ovog pravnog procesa izaći kao pobednici. Verujem i postoje dobre tendencije koje govore u prilog činjenici da ćemo verovatno uspeti u našim težnjama“, rekao je Vuletić za klupsku televiziju.\nEvropska fudbalska unija (Uefa) suspendovala je Partizan iz evropskih takmičenja zbog nepoštovanja finansijskog fer-pleja, odnosno zbog neizmirenih dugovanja.\nVuletić je naveo da Uefa nije bila jedinstvena u stavu da Partizan treba kazniti, pošto je glavni istražitelj preporučio nešto sasvim drugo od drugostepenog organa Uefe.\nOn je na konferenciji za novinare govorio o finansijama kluba. Naveo je da je uprava formirana 24. oktobra 2016. godine preuzela sva prava i obaveze prethodne dve uprave, prvo tadašnjeg predsednika Zorana Popovića, a zatim i u dva navrata tadašnjeg predsednika Dragana Djurića i da Partizan nikome neće ostati dužan.\n„Problem je dug koji je do 31. decembra 2014. godine tadašnja uprava ostavila Partizanu. Tada je plata zaposlenima kasnila četiri meseca. Partizan je od januara 2015. do danas isplatio 25 plata, a jedna je i nadoknadjena. Nasledili smo 15 miliona evra dugova, a kada se sve sabere, u 2015. i 2016. godini platili smo 6,8 miliona evra dugova igračima, trenerima i raznim menadžerima“, dodao je Vuletić.\n„Toliko smo platili, a istovremeno servisiramo i tekuće potrepštine, pa dug ne može da se smanji. Prošle godine smo platili 350.000 evra na renoviranje stadiona. Uefa je poslala inspekciju u aprilu i zapretila nam da nećemo moći da igramo kvalifikacije ako to ne uradimo. Renovirali smo svlačionice, dotrajale instalacione uredjaje, prokišnjavalo je u prostorijama gde su sedeli delegati Uefe. Danas to može da se vidi, ali ne vidi javnost, pa se svi pitaju kako Partizan nije imao 370.000 evra da plati i izbegne suspenziju. Ali, to nije 370.000 evra to je mnogo više“, naveo je on.\nVuletić je rekao da će se dug kretati u sličnim granicama, pošto stiže još nešto više od 2.237.000 evra potraživanja iz 2011, 2012. i 2013. godine.\nPotpredsednik crno-belih rekao je da je poreski dug na dan 31. decembra 2014. godine iznosio 4,2 miliona evra, ali da je današnji dug prepolovljen i da je 850.000 evra od prodaje napadača Petra Škuletića odmah otišlo na porez.\nOn je istakao da Partizan ne spori dugovanja i da ima bivših igrača koji nisu pristali na reprogram dugova, iako su znali da bi to moglo dovesti do nedobijanja licence Uefa.\n„Milanu Smiljaniću je isplaćeno 105.000 evra, skoro 60.000 Vojislavu Stankoviću, a nešto više od 87.000 Vladimiru Volkovu. Partizan svoje dugove vraća, a za to je živi svedok kapiten Saša Ilić, kome se duguje 201.000 evra. On je uvek prihvatao reprogram, ne samo on ima još igrača koji prepoznaju interes kluba, recimo Aleksandar Lazevski i trener Vuk Rašović“, rekao je Vuletić.\nNaveo je da je jedan od najgorih primera Andrija Živković, koji je odbio da produži ugovor sa Partizanom i bez obeštećenja potpisao za Benfiku, a zatim poslao opomenu pred tužbu.\n„Govorio je da će pomoći omladinskoj školi, a čim je potpisao za Benfiku poslao je opomenu pred tužbu u iznosu od 11.000 evra i 52.000 dinara. Partizan se suočio sa nekoliko teških problema sa kojima se bori na sudu ili je te sporove izgubio vezano za provizije menadžera nekolicine fudbalera u dogovoru sa upravom koja je radila do 31. decembra 2014. godine“, rekao je on.\nVuletić je naveo da je „uprava u 2016. godini morala da podnese“ i dugove napravljene pre 2015. godine od aviokompanija koje potražuju 30.000 evra za letu Milano na utakmicu sa Interom, kao i 20.000 evra od hotela gde su igrači išli na letnje pripreme.\nTakodje, pomenuo je i da su pojedini članovi Upravnog odbora iz Djurićeve uprave davali pozajmice klubu, a da su neki od njih pustili menice u septembru prošle godine.\n„On na to ima pravo po zakonu, medjutim, nije sve što je zakonito ujedno i časno“, dodao je Vuletić i istakao da ne prima platu u Partizanu.\nNaveo je da je interes kluba ispred pojedinca.\n„Partizan živi život pun problema, ali ga živi i ne može stalno da se oglašava povodom nekih izjava funkcionera iz rivalskih klubova. Stalno pokušavaju da unesu nemir u redove Partizana, u ovaj tim i trenera koji jako dobro radi, i sportski sektor koji nikada nije bio u poziciji da bude toliko autonoman. Interes Partizana je iznad interesa pojedinca i uvek bi morao biti. Partizan mora da živi i živeće, nosiće se sa svim problemima i preživeće“, rekao je on.\n„Verujem da ćemo pobediti u nastojanjima prema Uefi, da će Partizan ravnopravno konkurisati za oba trofeja u Srbiji. Verujem da samo snažan Partizan može da doprinese sportskoj Srbiji, ali hajde da ga ne čerupamo. Prihvatamo svaku kritiku, ali samo dozvolite da se čuje i druga strana. Neću se više oglašavati jezikom brojki, mnogo je rečeno, ali to je posledica jako tendecioznog i malicioznog pisanja i prenošenja odredjenih medija. Nadam se da će Partizan iz svega izaći jači i da će u nastavku priprema raditi još bolje“, dodao je Vuletić.